title: Deċiżjoni tal-Kunsill (UE) 2015/201 tas- 27 ta' Jannar 2015 dwar il-pożizzjoni li għandha tittieħed f'isem l-Unjoni Ewropea fi ħdan is-Sottokumitat Sanitarju u Fitosanitarju, is-Sottokumitat Doganali u s-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra fir-rigward tal-adozzjoni tad-deċiżjonijiet tas-Sottokumitat Sanitarju u Fitosanitarju, is-Sottokumitat Doganali, u s-Sottokumitat tal-Indikazzjonijiet Ġeografiċi dwar ir-Regoli ta' Proċedura tagħhom

text:
                  10.2.2015

                  MT

                  Il-Ġurnal Uffiċjali tal-Unjoni Ewropea

                  L 33/19

         DEĊIŻJONI TAL-KUNSILL (UE) 2015/201
         tas-27 ta' Jannar 2015
         dwar il-pożizzjoni li għandha tittieħed f'isem l-Unjoni Ewropea fi ħdan is-Sottokumitat Sanitarju u Fitosanitarju, is-Sottokumitat Doganali u s-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra fir-rigward tal-adozzjoni tad-deċiżjonijiet tas-Sottokumitat Sanitarju u Fitosanitarju, is-Sottokumitat Doganali, u s-Sottokumitat tal-Indikazzjonijiet Ġeografiċi dwar ir-Regoli ta' Proċedura tagħhom
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel paragrafu tal-Artikolu 207(4) flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     L-Artikolu 431 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ġeorġja, fuq in-naħa l-oħra (1), (“il-Ftehim”) jipprovdi għall-applikazzjoni provviżorja ta' parti mill-Ftehim.

                     (2)

                     L-Artikolu 3 tad-Deċiżjoni tal-Kunsill 2014/494/UE (2) li jispeċifika liema partijiet tal-Ftehim iridu jiġu applikati b'mod provviżorju, inklużi d-dispożizzjonijiet dwar l-istabbiliment u l-funzjonament tas-Sottokumitat Sanitarju u Fitosanitarju (“is-Sottokumitat SPS”), tas-Sottokumitat Doganali, u tas-Sottokumitat dwar l-Indikazzjonijiet Ġeografiċi (“is-Sottokumitat IĠ”).

                     (3)

                     Skont l-Artikolu 65(5) tal-Ftehim, is-Sottokumitat SPS għandu jadotta r-regoli ta' proċedura tiegħu stess fl-ewwel laqgħa tiegħu.

                     (4)

                     Skont l-Artikolu 74(3) tal-Ftehim, is-Sottokumitat Doganali għandu jadotta r-regoli ta' proċedura tiegħu stess.

                     (5)

                     Skont l-Artikolu 179(2) tal-Ftehim, is-Sottokumitat IĠ għandu jadotta r-regoli ta' proċedura tiegħu stess.

                     (6)

                     Huwa għalhekk xieraq li tiġi determinata l-pożizzjoni tal-Unjoni fir-rigward tar-regoli ta' proċedura li għandhom jiġu adottati minn dawk is-Sottokumitati,

               ADOTTA DIN ID-DEĊIŻJONI:

            Artikolu 1

               1.   Il-pożizzjoni li għandha tittieħed f'isem l-Unjoni fi ħdan is-Sottokumitat dwar il-Miżuri Sanitarji u Fitosanitarji stabbilit permezz tal-Artikolu 65 tal-Ftehim fir-rigward tal-adozzjoni tar-Regoli ta' Proċedura tas-Sottokumitat SPS għandha tkun ibbażata fuq l-abbozz ta' Deċiżjoni ta' dak is-sottokumitat mehmuża ma' din id-Deċiżjoni.

               2.   Korrezzjonijiet tekniċi żgħar fl-abbozz ta' Deċiżjoni jistgħu jiġu maqbula mir-rappreżentanti tal-Unjoni fis-Sottokumitat SPS, mingħajr deċiżjoni ulterjuri tal-Kunsill.

            Artikolu 2

               1.   Il-pożizzjoni li għandha tittieħed f'isem l-Unjoni fi ħdan is-Sottokumitat Doganali stabbilit permezz tal-Artikolu 74 tal-Ftehim fir-rigward tal-adozzjoni tar-Regoli ta' Proċedura tas-Sottokumitat Doganali għandha tkun ibbażata fuq l-abbozz ta' Deċiżjoni ta' dak is-sottokumitat mehmuża ma' din id-Deċiżjoni.

               2.   Korrezzjonijiet tekniċi żgħar fl-abbozz ta' Deċiżjoni jistgħu jiġu maqbula mir-rappreżentanti tal-Unjoni fis-Sottokumitat Doganali, mingħajr deċiżjoni ulterjuri tal-Kunsill.

            Artikolu 3

               1.   Il-pożizzjoni li għandha tittieħed f'isem l-Unjoni fi ħdan is-Sottokumitat dwar l-Indikazzjonijiet Ġeografiċi stabbilit permezz tal-Artikolu 179 tal-Ftehim fir-rigward tal-adozzjoni tar-Regoli ta' Proċedura tas-Sottokumitat IĠ għandha tkun ibbażata fuq l-abbozz ta' Deċiżjoni ta' dak is-Sottokumitat mehmuża ma' din id-Deċiżjoni.

               2.   Korrezzjonijiet tekniċi żgħar fl-abbozz ta' Deċiżjonijiet jistgħu jiġu maqbula mir-rappreżentanti tal-Unjoni fis-Sottokumitat IĠ, mingħajr deċiżjoni ulterjuri tal-Kunsill.

            Artikolu 4
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, is-27 ta' Jannar 2015.

                  Għall-Kunsill

                  Il-President

               J. REIRS

            (1)  ĠU L 261, 30.8.2014, p. 4.

            (2)  Id-Deċiżjoni tal-Kunsill 2014/494/UE tas-16 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, min-naħa l-waħda, u l-Ġeorġja, min-naħa l-oħra (ĠU L 261, 30.8.2014, p. 1).

            ABBOZZ
            DEĊIŻJONI Nru 1/2015 TAS-SOTTOKUMITAT SANITARJU U FITOSANITARJU BEJN L-UE U L-ĠEORĠJA
            ta' … 2015
            li tadotta r-Regoli ta' Proċedura tiegħu
            IS-SOTTOKUMITAT SANITARJU U FITOSANITARJU BEJN L-UE U L-ĠEORĠJA,
            Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ġeorġja, fuq in-naħa l-oħra (1), (“il-Ftehim”), u b'mod partikolari l-Artikolu 65 tiegħu,
            Billi:

                        (1)

                        Skont l-Artikolu 431 tal-Ftehim, partijiet tal-Ftehim ġew applikati provviżorjament mill-1 ta' Settembru 2014.

                        (2)

                        Skont l-Artikolu 65(2) tal-Ftehim, is-Sottokumitat Sanitarju u Fitosanitarju (“is-Sottokumitat SPS”) għandu jikkunsidra kull kwistjoni li għandha x'taqsam mal-implimentazzjoni tal-Kapitolu 4 (Miżuri Sanitarji u Fitosanitarji) tat-Titolu IV (Kummerċ u Kwistjonijiet relatati mal-Kummerċ) ta' dan il-Ftehim.

                        (3)

                        Skont l-Artikolu 65(5) tal-Ftehim, is-Sottokumitat SPS għandu jadotta r-regoli ta' proċedura tiegħu stess.

                  ADOTTA DIN ID-DEĊIŻJONI:

               Artikolu 1
               Ir-Regoli ta' Proċedura tas-Sottokumitat SPS, kif stabbiliti fl-Anness, huma b'dan adottati.

               Artikolu 2
               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi …,

                     Għas-Sottokumitat SPS

                     Il-President

               (1)  ĠU L 261, 30.8.2014, p. 4.

               ANNESS

                  Regoli ta' Proċedura tas-Sottokumitat Sanitarju u Fitosanitarju bejn l-UE u l-Ġeorġja

                  Artikolu 1
                  Dispożizzjonijiet Ġenerali

                     1.   Is-Sottokumitat Sanitarju u Fitosanitarju (“is-Sottokumitat SPS”), stabbilit skont l-Artikolu 65(1) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra (“il-Ftehim”), għandu jassisti lill-Kumitat ta' Assoċjazzjoni fil-konfigurazzjoni tal-Kummerċ kif stipulat fl-Artikolu 408(4) tal-Ftehim (“il-Kumitat ta' Assoċjazzjoni fil-konfigurazzjoni tal-Kummerċ”), fit-twettiq ta' dmirijietu.

                     2.   Is-Sottokumitat SPS għandu jwettaq il-funzjonijietstipulati fl-Artikolu 65(2) tal-Ftehim fid-dawl tal-objettivi tal-Kapitolu 4 tat-Titolu IV stabbiliti fl-Artikolu 50 tal-Ftehim.

                     3.   Is-Sottokumitat SPS għandu jkun kompost minn rappreżentanti tal-Kummissjoni Ewropea u tal-Ġeorġja, responsabbli għal kwistjonijiet sanitarji u fitosanitarji.

                     4.   Rappreżentant tal-Kummissjoni Ewropea jew tar-Repubblika tal-Ġeorġja li jkollu r-responsabbiltà għall-kwistjonijiet sanitarji u fitosanitarji għandu jaġixxi bħala President tas-Sottokumitat SPS skont l-Artikolu 2.

                     5.   Il-Partijiet f'dawn ir-Regoli ta' Proċedura jiġu definiti kif stipulat fl-Artikolu 428 tal-Ftehim.

                  Artikolu 2
                  Presidenza
                  Il-Partijiet għandhom iżommu l-presidenza tas-Sottokumitat SPS, fuq bażi ta' alternanza, għal perjodu ta' 12-il xahar. L-ewwel perjodu jibda fid-data tal-ewwel laqgħa tal-Kunsill ta' Assoċjazzjoni u jintemm fil-31 ta' Diċembru tal-istess sena.

                  Artikolu 3
                  Laqgħat

                     1.   Ħlief fejn ikun miftiehem mod ieħor mill-Partijiet, is-Sottokumitat SPS għandu jiltaqa' fi żmien tliet xhur wara d-dħul fis-seħħ ta' dan il-Ftehim, fuq talba ta' xi waħda mill-Partijiet wara dan, jew mill-inqas darba fis-sena.

                     2.   Kull laqgħa tas-Sottokumitat SPS għandha titlaqqa' mill-President tiegħu fi żmien u f'post li jkun hemm qbil dwaru mill-Partijiet. L-avviż ta' sejħa għal-laqgħa għandu jinħareġ mill-President tas-Sottokumitat SPS mhux aktar tard minn 28 jum kalendarju qabel il-bidu tal-laqgħa sakemm il-Partijiet ma jiftehmux mod ieħor.

                     3.   Kull fejn possibbli, il-laqgħa regolari tas-Sottokumitat SPS tissejjaħ fi żmien xieraq qabel il-laqgħa regolari tal-Kumitat ta' Assoċjazzjoni fil-konfigurazzjoni tal-Kummerċ.

                     4.   Il-laqgħat tas-Sottokumitat SPS jistgħu jsiru permezz ta' kwalunkwe mezz teknoloġiku maqbul bħalma huma l-konferenzi bil-vidjo jew l-awdjo.

                     5.   Is-Sottokumitat SPS jista' jindirizza kwistjonijiet mingħajr ma jiltaqa', permezz ta' korrispondenza.

                  Artikolu 4
                  Delegazzjonijiet
                  Qabel kull laqgħa, il-Partijiet jiġu infurmati mis-Segretarjat tas-Sottokumitat SPS, bil-kompożizzjoni tad-delegazzjoni ta' kull Parti li beħsiebha tattendi l-laqgħa.

                  Artikolu 5
                  Segretarjat

                     1.   Uffiċjal tal-Kummissjoni Ewropea u uffiċjal tal-Ġeorġja għandhom jaġixxu b'mod konġunt bħala Segretarji tas-Sottokumitat SPS u jwettqu kompiti segretarjali b'mod konġunt fi spirtu ta' fiduċja reċiproka u kooperazzjoni.

                     2.   Is-Segretarjat tal-Kumitat ta' Assoċjazzjoni fil-konfigurazzjoni tal-Kummerċ għandu jkun infurmat bi kwalunkwe deċiżjonijiet, opinjonijiet, rakkomandazzjonijiet, rapporti u azzjonijiet oħra maqbula tas-Sottokumitat SPS.

                  Artikolu 6
                  Korrispondenza

                     1.   Il-korrispondenza indirizzata lis-Sottokumitat SPS għandha tintbagħat lis-Segretarju ta' waħda mill-Partijiet, li min-naħa tiegħu jgħarraf lis-Segretarju l-ieħor.

                     2.   Is-Segretarjat tas-Sottokumitat SPS għandu jiżgura li l-korrispondenza indirizzata lis-Sottokumitat SPS titwassal lill-President tas-Sottokumitat SPS u tiġi ċċirkolata, fejn xieraq bħala dokumenti msemmija fl-Artikolu 7.

                     3.   Il-korrispondenza mill-President tas-Sottokumitat SPS għandha tintbagħat lill-Partijiet mis-Segretarjat f'isem il-President. Din il-korrispondenza għandha tiġi ċċirkolata, fejn xieraq, kif stipulat fl-Artikolu 7.

                  Artikolu 7
                  Dokumenti

                     1.   Id-dokumenti jiġu ċċirkolati mis-Segretarji tas-Sottokumitat SPS.

                     2.   Parti għandha tibgħat id-dokumenti tagħha lis-Segretarju tagħha. Is-Segretarju għandu jibgħat dawn id-dokumenti lis-Segretarju tal-Parti l-oħra.

                     3.   Is-Segretarju tal-Unjoni għandu jiċċirkola d-dokumenti mar-rappreżentanti rilevanti tal-Unjoni u għandu jikkopja sistematikament lis-Segretarju tal-Ġeorġja u lis-Segretarji tal-Kumitat ta' Assoċjazzjoni li jkun qed jiltaqa' fil-konfigurazzjoni tal-Kummerċ f'din il-korrispondenza.

                     4.   Is-Segretarju tal-Ġeorġja jiċċirkola d-dokumenti mar-rappreżentanti rilevanti tal-Ġeorġja u għandu jikkopja sistematikament lis-Segretarju tal-Unjoni u lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.

                     5.   Is-Segretarji tas-Sottokumitat SPS għandhom iservu bħala punti ta' kuntatt għal skambji provduti fl-Artikolu 58 tal-Ftehim.

                  Artikolu 8
                  Kunfidenzjalità
                  Sakemm ma jiġix deċiż mod ieħor mill-Partijiet, il-laqgħat tas-Sottokumitat SPS ma għandhomx ikunu pubbliċi. Meta Parti tissottometti informazzjoni lis-Sottokumitat SPS immarkata bħala kunfidenzjali lis-Sottokumitat SPS, il-Parti l-oħra għandha tittratta dik l-informazzjoni bħala tali.

                  Artikolu 9
                  Aġendi għal-laqgħat

                     1.   Għandha titfassal aġenda provviżorja għal kull laqgħa kif ukoll abbozz tal-konklużjonijiet operazzjonalii kif stipulat fl-Artikolu 10 mis-Segretarjat tas-Sottokumitat SPS abbażi tal-proposti li jsiru mill-Partijiet. L-aġenda provviżorja għandha tinkludi punti li s-Segretarjat ikun irċieva talba dwarhom mingħand xi Parti biex jiddaħħlu fl-aġenda, sostnuta b'dokumenti rilevanti, mhux aktar tard minn 21 jum kalendarju qabel id-data tal-laqgħa.

                     2.   L-aġenda provviżorja, flimkien mad-dokumenti rilevanti, għandhom jiġu ċċirkolati kif provdut fl-Artikolu 7 mhux aktar tard minn 15-il jum kalendarju qabel il-bidu tal-laqgħa.

                     3.   L-aġenda għandha tkun adottata mis-Sottokumitat SPS fil-bidu ta' kull laqgħa. Kull punt minbarra dawk li jidhru fl-aġenda provviżorja jista' jitqiegħed fuq l-aġenda jekk il-Partijiet jaqblu li jsir hekk.

                     4.   Il-President tas-Sottokumitat SPS jista', bi qbil mal-Parti l-oħra, jistieden rappreżentanti ta' korpi oħra tal-Partijiet jew esperti indipendenti f'suġġett fuq bażi ad hoc biex jattendu l-laqgħat tas-Sottokumitat SPS bil-għan li jipprovdu informazzjoni fuq suġġetti speċifiċi. Il-Partijiet għandhom jiżguraw li dawn l-osservaturi jew l-esperti jirrispettaw kull rekwiżit ta' kunfidenzjalità.

                     5.   Il-President tas-Sottokumitat SPS jista', fuq konsultazzjoni mal-Partijiet, iqassar il-perjodi ta' żmien speċifikati fil-paragrafi 1 u 2 biex jieħu kont ta' ċirkostanzi speċjali.

                  Artikolu 10
                  Minuti u konklużjonijiet operazzjonali

                     1.   Għandu jitħejja abbozz tal-minuti ta' kull laqgħa b'mod konġunt mis-Segretarji tas-Sottokumitat SPS.

                     2.   Il-minuti għandhom, bħala regola ġenerali, jinkludu fir-rigward ta' kull punt fuq l-aġenda:

                                 (a)

                                 lista tal-parteċipanti fil-laqgħa, lista tal-uffiċjali li jakkumpanjawhom u lista ta' osservaturi jew esperti li jkunu attendaw għal-laqgħa;

                                 (b)

                                 dokumentazzjoni ppreżentata lis-Sottokumitat SPS;

                                 (c)

                                 dikjarazzjonijiet li s-Sottokumitat SPS ikun talab li jiddaħħlu fil-minuti; u

                                 (d)

                                 konklużjonijiet operazzjonalii tal-laqgħa, kif provdut fil-paragrafu 4.

                     3.   L-abbozz tal-minuti għandu jiġi ppreżentat lis-Sottokumitat SPS għall-approvazzjoni. Dawn għandhom jiġu approvati fi żmien 28 jum kalendarju wara kull laqgħa tas-Sottokumitat SPS. Għandha tintbagħat kopja lil kull wieħed mid-destinatarji msemmija fl-Artikolu 7.

                     4.   L-abbozz tal-konklużjonijiet operazzjonalii ta' kull laqgħa għandu jitfassal mis-Segretarju tas-Sottokumitat SPS tal-Parti li jkollha l-presidenza tas-Sottokumitat SPS, u jiġi ċċirkolat mal-Partijiet flimkien mal-aġenda, mhux aktar tard minn 15-il jum kalendarju qabel il-bidu tal-laqgħa. Dak l-abbozz għandu jiġi aġġornat matul il-laqgħa sabiex fi tmiem il-laqgħa, sakemm ma jkunx miftiehem mod ieħor mill-Partijiet, is-Sottokumitat SPS jadotta l-konklużjonijiet operazzjonali, li jirriflettu l-azzjonijiet ta' segwitu bi qbil dwarhom mill-Partijiet. Ladarba jkunu miftiehma, il-konklużjonijiet operazzjonalii għandhom jiġu mehmuża mal-minuti u l-implimentazzjoni tagħhom għandha tiġi eżaminata mill-ġdid matul laqgħa sussegwenti tas-Sottokumitat SPS. Għal dak il-għan is-Sottokumitat SPS għandu jadotta mudell, li jippermetti li kull azzjoni tiġi segwita fi żmien skadenza speċifika.

                  Artikolu 11
                  Deċiżjonijiet u rakkomandazzjonijiet

                     1.   Is-Sottokumitat SPS għandu jkollu s-setgħa li jadotta deċiżjonijiet, opinjonijiet, rakkomandazzjonijiet, rapporti u azzjonijiet konġunti kif provdut fl-Artikolu 65 tal-Ftehim. Dawk id-deċiżjonijiet, opinjonijiet, rakkomandazzjonijiet, rapporti u azzjonijiet konġunti għandhom jiġu adottati b'kunsens bejn il-Partijiet wara t-tlestija tal-proċeduri interni rispettivi għall-adozzjoni tagħhom. Id-deċiżjonijiet għandhom ikunu vinkolanti għall-Partijiet, li għandhom jieħdu l-miżuri xierqa biex jimplimentawhom.

                     2.   Kull deċiżjoni, opinjoni, rakkomandazzjoni jew rapport għandhom jiġu ffirmati mill-President tas-Sottokumitat SPS u awtentikati mis-Segretarji tas-Sottokumitat SPS. Mingħajr preġudizzju għall-paragrafu 3, il-President għandu jiffirma dawk id-dokumenti matul il-laqgħa li fiha jiġu adottati d-deċiżjoni, l-opinjoni, ir-rakkomandazzjoni jew ir-rapport rilevanti.

                     3.   Is-Sottokumitat SPS jista' jieħu deċiżjonijiet, jagħmel rakkomandazzjonijiet u jadotta opinjonijiet jew rapporti bi proċedura bil-miktub, wara li jitlestew il-proċeduri interni rispettivi, jekk il-Partijiet jaqblu li jsir hekk. Il-proċedura bil-miktub għandha tikkonsisti minn skambju ta' noti bejn is-Segretarji, li jaġixxu bi ftehim mal-Partijiet. Għal dak il-għan, it-test tal-proposta għandu jiġi ċċirkolat skont l-Artikolu 7, b'limitu ta' żmien ta' mhux anqas minn 21 jum kalendarju li matulu għandha tiġi mgħarrfa kull riżerva jew emenda. Il-President tas-Sottokumitat SPS jista', fuq konsultazzjoni mal-Partijiet, iqassar dak il-limitu sabiex jieħu kont ta' ċirkostanzi speċjali. Ladarba jkun hemm qbil fuq it-test, id-deċiżjoni, l-opinjoni, ir-rakkomandazzjoni jew ir-rapport għandhom jiġu ffirmati mill-President u awtentikati mis-Segretarji.

                     4.   L-atti tas-Sottokumitat SPS għandhom ikunu intitolati “Deċiżjoni”, “Opinjoni”, “Rakkomandazzjoni” jew “Rapport'”rispettivament. Kull deċiżjoni għandha tidħol fis-seħħ fid-data tal-adozzjoni tagħha sakemm id-deċiżjoni ma tipprovdix mod ieħor.

                     5.   Id-deċiżjonijiet, l-opinjonijiet, ir-rakkomandazzjonijiet u r-rapporti għandhom jiġu ċċirkolati mal- Partijiet.

                     6.   Kull Parti tista' tiddeċiedi dwar il-pubblikazzjoni tad-deċiżjonijiet, l-opinjonijiet u r-rakkomandazzjonijiet tas-Sottokumitat SPS fil-pubblikazzjoni uffiċjali rispettiva tagħha.

                  Artikolu 12
                  Rapporti
                  Is-Sottokumitat SPS għandu jippreżenta rapport lill-Kumitat ta' Assoċjazzjoni fil-konfigurazzjoni tal-Kummerċ dwar l-attivitajiet tiegħu u dwar dawk tal-gruppi ta' ħidma tekniċi jew tal-gruppi ad hoc imwaqqfa mis-Sottokumitat SPS. Ir-rapport għandu jiġi sottomess 25 jum kalendarju qabel il-laqgħa annwali regolari tal-Kumitat ta' Assoċjazzjoni fil-konfigurazzjoni tal-Kummerċ.

                  Artikolu 13
                  Lingwi

                     1.   Il-lingwi ta' ħidma tas-Sottokumitat SPS għandhom ikunu l-Ingliż u l-Ġeorġjan.

                     2.   Sakemm ma jiġix deċiż mod ieħor, is-Sottokumitat SPS għandu jibbaża d-deliberazzjonijiet tiegħu fuq dokumentazzjoni mfassla f'dawk il-lingwi.

                  Artikolu 14
                  Spejjeż

                     1.   Kull Parti għandha tieħu ħsieb kwalunkwe spejjeż li ġġarrab bħala riżultat tal-parteċipazzjoni fil-laqgħat tas-Sottokumitat SPS, kemm fir-rigward tal-impjegati, l-ivvjaġġar u s-sussistenza kif ukoll fir-rigward tan-nefqa tal-posta u tat-telekomunikazzjonijiet.

                     2.   In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qed tospita l-laqgħa.

                     3.   L-ispejjeż marbutin ma' servizzi ta' interpretazzjoni fil-laqgħat u t-traduzzjoni ta' dokumenti għal jew mill-Ingliż u l-Ġeorġjan kif imsemmi fl-Artikolu 13(1) għandhom jitħallsu mill-Parti li tkun qed tospita l-laqgħa.
                     L-interpretazzjoni u t-traduzzjoni għal jew minn lingwi oħra għandhom jitħallsu direttament mill-Parti li tagħmel it-talba.

                  Artikolu 15
                  Emenda tar-Regoli ta' Proċedura
                  Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat SPS skont l-Artikolu 65(5) tal-Ftehim.

                  Artikolu 16
                  Gruppi ta' ħidma tekniċi u gruppi ad hoc

                     1.   Is-Sottokumitat SPS jista' b'deċiżjoni skont l-Artikolu 65(6) tal-Ftehim joħloq jew jabolixxi, fejn xieraq, gruppi ta' ħidma tekniċi jew gruppi ta' ħidma ad hoc, inklużi gruppi xjentifiċi u gruppi ta' esperti.

                     2.   Is-sħubija fil-gruppi ta' ħidma ad hoc ma għandhiex tkun ristretta għar-rappreżentanti tal-Partijiet. Il-Partijiet għandhom jiżguraw li l-membri ta' kwalunkwe grupp stabbilit mis-Sottokumitat SPS jirrispettaw kull rekwiżit xieraq ta' kunfidenzjalità.

                     3.   Sakemm ma jkunx deċiż mod ieħor mill-Partjiet, il-gruppi maħluqa mis-Sottokumitat SPS għandhom jaħdmu taħt l-awtorità tas-Sottokumitat SPS, li għandhom jirrappurtaw lilu.

                     4.   Il-laqgħat tal-gruppi ta' ħidma jistgħu jsiru skont il-bżonn, personalment jew permezz ta' konferenza vidjo jew awdjo.

                     5.   Is-Segretarjat tas-Sottokumitat SPS għandu jirċievi kopja tal-korrispondenza, dokumenti u komunikazzjonijiet kollha rilevanti li jikkonċernaw l-attivitajiet tal-gruppi ta' ħidma.

                     6.   Il-gruppi ta' ħidma għandu jkollhom is-setgħa li jagħmlu rakkomandazzjonijiet bil-miktub quddiem is-Sottokumitat SPS. Ir-rakkomandazzjonijiet għandhom isiru b'kunsens u kkomunikati lill-President tas-Sottokumitat SPS, li min-naħa tiegħu għandu jiċċirkola r-rakkomandazzjonijiet kif provdut fl-Artikolu 7.

                     7.   Dawn ir-Regoli preżenti ta' Proċeduri għandhom jiġu applikati mutatis mutandis għal kwalunkwe grupp ta' ħidma tekniku jew grupp ta' ħidma ad hoc maħluq mis-Sottokumitat SPS, sakemm ma jkunx provdut mod ieħor f'dan l-Artikolu. Ir-referenzi għal-laqgħa tal-Kumitat ta' Assoċjazzjoni fil-konfigurazzjoni tal-Kummerċ għandhom jinftiehmu bħala referenzi għas-Sottokumitat SPS.

            ABBOZZ
            DEĊIŻJONI Nru 1/2015 TAS-SOTTOKUMITAT DOGANALI BEJN L-UE U L-ĠEORĠJA
            ta' … 2015
            li biha jadotta r-Regoli ta' Proċedura tiegħu
            IS-SOTTOKUMITAT DOGANALI BEJN L-UE U L-ĠEORĠJA,
            Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ġeorġja, fuq in-naħa l-oħra (1), (“il-Ftehim”), u b'mod partikolari l-Artikolu 74 tiegħu,
            Billi:

                        (1)

                        Skont l-Artikolu 431 tal-Ftehim, partijiet mill-Ftehim ġew applikati provviżorjament mill-1 ta' Settembru 2014.

                        (2)

                        Skont l-Artikolu 74 tal-Ftehim, is-Sottokumitat Doganali għandu jimmonitorja l-implimentazzjoni u l-amministrazzjoni tal-Kapitolu 5 (Dwana u Faċilitazzjoni tal-Kummerċ) tat-Titolu IV (Kummerċ u Kwistjonijiet relatati mal-Kummerċ) ta' dan il-Ftehim.

                        (3)

                        Skont l-Artikolu 74(3)(e) tal-Ftehim,is-Sottokumitat Doganali għandu jadotta r-regoli ta' proċedura tiegħu stess.

                  ADOTTA DIN ID-DEĊIŻJONI:

               Artikolu 1
               Ir-Regoli ta' Proċedura tas-Sottokumitat Doganali, kif stabbiliti fl-Anness, huma b'dan adottati.

               Artikolu 2
               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi …,

                     Għas-Sottokumitat Doganali

                     Il-President

               (1)  ĠU L 261, 30.8.2014, p. 4.

               ANNESS

                  Regoli ta' Proċedura tas-Sottokumitat Doganali bejn l-UE u l-Ġeorġja

                  Artikolu 1
                  Dispożizzjonijiet Ġenerali

                     1.   Is-Sottokumitat Doganali stabbilit skont l-Artikolu 74(1) tal-Ftehim ta' Assoċjazzjoni bejn l-Unjoni Ewropea u l-Komunità Ewropea dwar l-Enerġija Atomika u l-Istati Membri tagħhom, fuq naħa waħda, u l-Ġeorġja, fuq in-naħa l-oħra (“Ftehim”) iwettaq il-funzjonijiet tiegħu kif provdut fl-Artikolu 74(2) u (3) tal-Ftehim.

                     2.   Is-Sottokumitat Doganali għandu jkun kompost minn rappreżentanti tal-Kummissjoni Ewropea u tal-Ġeorġja, responsabbli għal kwistjonijiet doganali jew relatati mad-dwana.

                     3.   Rappreżentant tal-Kummissjoni Ewropea jew tar-Repubblika tal-Ġeorġja li jkollu r-responsabbiltà għall-kwistjonijiet doganali jew relatati mad-dwana għandu jaġixxi bħala President skont l-Artikolu 2.

                     4.   Il-Partijiet f'dawn ir-Regoli ta' Proċedura għandhom jiġu definiti kif stipulat fl-Artikolu 428 tal-Ftehim.

                  Artikolu 2
                  Presidenza
                  Il-Partijiet għandhom iżommu l-Presidenza tas-Sottokumitat Doganali, fuq bażi ta' alternanza, għal perjodu ta' 12-il xahar. L-ewwel perjodu għandu jibda' fid-data tal-ewwel laqgħa tal-Kunsill ta' Assoċjazzjoni u jintemm fil-31 ta' Diċembru tal-istess sena.

                  Artikolu 3
                  Laqgħat

                     1.   Ħlief fejn ikun miftiehem mod ieħor mill-Partijiet, is-Sottokumitat Doganali għandu jiltaqa' darba fis-sena jew fuq talba ta' xi waħda mill-Partijiet.

                     2.   Kull laqgħa tas-Sottokumitat Doganali għandha titlaqqa' mill-President fi żmien u f'post li jkun hemm qbil dwaru mill-Partijiet. L-avviż ta' sejħa għal-laqgħa għandu jinħareġ mill-President tas-Sottokumitat Doganali mhux aktar tard minn 28 jum kalendarju qabel il-bidu tal-laqgħa sakemm il-Partijiet ma jiftehmux mod ieħor.

                     3.   Il-laqgħat tas-Sottokumitat Doganali jistgħu jsiru permezz ta' kwalunkwe mezz teknoloġiku maqbul bħalma huma l-konferenzi bil-vidjo jew l-awdjo.

                     4.   Is-Sottokumitat Doganali jista' jindirizza kwistjonijiet mingħajr ma jiltaqa', permezz ta' korrispondenza.

                  Artikolu 4
                  Delegazzjonijiet
                  Qabel kull laqgħa, il-Partijiet jiġu infurmati, mis-Segretarjat tas-Sottokumitat Doganali, bil-kompożizzjoni maħsuba tad-delegazzjonijiet ta' kull Parti li tkun se tattendi l-laqgħa.

                  Artikolu 5
                  Segretarjat

                     1.   Uffiċjal tal-Kummissjoni Ewropea u uffiċjal tal-Ġeorġja li huma responsabbli għal kwistjonijiet doganali jew relatati mad-dwana għandhom jaġixxu b'mod konġunt bħala Segretarji tas-Sottokumitat Doganali u jwettqu kompiti segretarjali b'mod konġunt fi spirtu ta' fiduċja reċiproka u kooperazzjoni.

                     2.   Is-Segretarjat tal-Kumitat ta' Assoċjazzjoni fil-konfigurazzjoni tal-Kummerċ, kif stabbilit sl-Artikolu 408(4) tal-Ftehim (“il-Kumitat ta' Assoċjazzjoni tal-Kummerċ”) għandu jkun infurmat bi kwalunkwe deċiżjonijiet, opinjonijiet, rakkomandazzjonijiet, rapporti u azzjonijiet oħra maqbula tas-Sottokumitat Doganali.

                  Artikolu 6
                  Korrispondenza

                     1.   Il-korrispondenza indirizzata lis-Sottokumitat Doganali għandha tintbagħat lis-Segretarju ta' waħda mill-Partijiet, li min-naħa tiegħu jgħarraf lis-Segretarju l-ieħor.

                     2.   Is-Segretarjat tas-Sottokumitat Doganali għandu jiżgura li l-korrispondenza indirizzata lis-Sottokumitat Doganali titwassal lill-President tas-Sottokumitat Doganali u għandha tiġi ċċirkolata, fejn xieraq bħala dokumenti msemmija fl-Artikolu 7

                     3.   Il-korrispondenza mill-President għandha tintbagħat lill-Partijiet mis-Segretarjat f'isem il-President. Din il-korrispondenza għandha tiġi ċċirkolata, fejn xieraq, kif stipulat fl-Artikolu 7.

                  Artikolu 7
                  Dokumenti

                     1.   Id-dokumenti għandhom jiġu ċċirkolati mis-Segretarji tas-Sottokumitat Doganali.

                     2.   Parti għandha tibgħat id-dokumenti tagħha lis-Segretarju tagħha. Is-Segretarju għandu jibgħat dawn id-dokumenti lis-Segretarju tal-Parti l-oħra.

                     3.   Is-Segretarju tal-Unjoni għandu jiċċirkola d-dokumenti mar-rappreżentanti rilevanti tal-Unjoni u jikkopja sistematikament lis-Segretarju tal-Ġeorġja f'din il-korrispondenza. Is-Segretarju tal-Unjoni għandu jibgħat kopja tad-dokumenti finali lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ.

                     4.   Is-Segretarju tal-Ġeorġja għandu jiċċirkola d-dokumenti mar-rappreżentanti rilevanti tal-Ġeorġja u jikkopja sistematikament lis-Segretarju tal-Unjoni f'din il-korrispondenza. Is-Segretarju tal-Ġeorġja għandu jibgħat kopja tad-dokumenti finali lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ.

                  Artikolu 8
                  Kunfidenzjalità
                  Sakemm ma jiġix deċiż mod ieħor bejn il-Partijiet, il-laqgħat tas-Sottokumitat Doganali ma għandhomx ikunu pubbliċi. Meta Parti tissottometti informazzjoni mmarkata bħala kunfidenzjali lis-Sottokumitat Doganali, il-Parti l-oħra għandha tittratta dik l-informazzjoni bħala tali.

                  Artikolu 9
                  Aġendi għal-laqgħat

                     1.   Għandha titfassal aġenda provviżorja għal kull laqgħa mis-Segretarjat tas-Sottokumitat Doganali abbażi tal-proposti li jsiru mill-Partijiet. L-aġenda provviżorja għandha tinkludi punti li s-Segretarjat ikun irċieva talba dwarhom mingħand xi Parti biex jiddaħħlu fl-aġenda, sostnuta mid-dokumenti rilevanti, mhux aktar tard minn 21 jum kalendarju qabel id-data tal-laqgħa.

                     2.   L-aġenda provviżorja, flimkien mad-dokumenti rilevanti, għandhom jiġu ċċirkolati kif previst fl-Artikolu 7 mhux aktar tard minn 15-il jum kalendarju qabel il-bidu tal-laqgħa.

                     3.   L-aġenda għandha tkun adottata mis-Sottokumitat Doganali fil-bidu ta' kull laqgħa. Kull punt minbarra dawk li jidhru fl-aġenda provviżorja jista' jitqiegħed fuq l-aġenda jekk il-Partijiet jaqblu li jsir hekk.

                     4.   Il-President tas-Sottokumitat Doganali jista', bi qbil mal-Parti l-oħra, jistieden rappreżentanti ta' korpi oħra tal-Partijiet jew esperti indipendenti f'suġġett fuq bażi ad hoc biex jattendu l-laqgħat tiegħu bil-għan li jipprovdu informazzjoni fuq suġġetti speċifiċi. Il-Partijiet għandhom jiżguraw li dawn l-osservaturi jew l-esperti jirrispettaw kull rekwiżit ta' kunfidenzjalità.

                     5.   Il-President tas-Sottokumitat Doganali jista', iqassar il-limiti ta' żmien speċifikati fil-paragrafi 1 u 2, b'konsultazzjoni mal-Partijiet biex jieħu kont ta' ċirkostanzi speċjali.

                  Artikolu 10
                  Minuti u konklużjonijiet operazzjonali

                     1.   L-abbozz tal-minuti, inklużi l-konklużjonijiet operattivi, ta' kull laqgħa għandu jitfassal mis-Segretarju tas-Sottokumitat Doganali tal-Parti li jkollha l-presidenza tas-Sottokumitat Doganali.

                     2.   L-abbozz tal-minuti, inklużi l-konklużjonijiet operattivi, għandu jiġi ppreżentat lis-Sottokumitat Doganali għall-approvazzjoni. L-abbozz tal-minuti għandhom jiġu approvati fi żmien 28 jum kalendarju wara kull laqgħa tas-Sottokumitat Doganali. Għandha tintbagħat kopja lil kull wieħed mid-destinatarji msemmija fl-Artikolu 7.

                  Artikolu 11
                  Deċiżjonijiet u rakkomandazzjonijiet

                     1.   Is-Sottokumitat Doganali għandu jkollu s-setgħa jadotta l-arranġamenti prattiċi, il-miżuri, id-deċiżjonijiet u r-rakkomandazzjonijiet kif provdut fl-Artikolu 74 tal-Ftehim. Dawk il-ftehimiet, arranġamenti, miżuri, deċiżjonijiet u rakkomandazzjonijiet prattiċi għandhom jiġu adottati b'kunsens bejn il-Partijiet wara t-tlestija tal-proċeduri interni rispettivi għall-adozzjoni tagħhom. Id-deċiżjonijiet għandhom ikunu vinkolanti għall-Partijiet, li jieħdu l-miżuri xierqa biex jimplimentawhom.

                     2.   Kull deċiżjoni jew rakkomandazzjoni tiġi ffirmata mill-President tas-Sottokumitat Doganali u awtentikata mis-Segretarji tas-Sottokumitat Doganali. Mingħajr preġudizzju għall-paragrafu 3, il-President għandu jiffirma dawk id-dokumenti matul il-laqgħa li fiha tiġi adottata d-deċiżjoni jew rakkomandazzjoni rilevanti.

                     3.   Is-Sottokumitat Doganali jista' jieħu deċiżjonijiet jew jagħmel rakkomandazzjonijiet bi proċedura bil-miktub, wara li jitlestew il-proċeduri interni rispettivi, jekk il-Partijiet jaqblu li jsir hekk. Il-proċedura bil-miktub tikkonsisti minn skambju ta' noti bejn is-Segretarji, li jaġixxu bi ftehim mal-Partijiet. Għal dak il-għan, it-test tal-proposta għandu jiġi ċċirkolat skont l-Artikolu 7, b'limitu ta' żmien ta' mhux anqas minn 21 jum kalendarju li matulu għandha tiġi mgħarrfa kull riżerva jew emenda. Il-President jista' jqassar dak il-limitu ta' żmien, b'konsultazzjoni mal-Partijiet biex jieħu kont ta' ċirkostanzi speċjali. Ladarba jkun hemm qbil fuq it-test, id-deċiżjoni jew ir-rakkomandazzjoni għandhom jiġu ffirmati mill-President u awtentikati mis-Segretarji.

                     4.   L-atti tas-Sottokumitat Doganali jiġu intitolati “Deċiżjoni” jew “Rakkomandazzjoni” rispettivament. Kull deċiżjoni għandha tidħol fis-seħħ fid-data tal-adozzjoni tagħha sakemm id-deċiżjoni ma tipprovdix mod ieħor.

                     5.   Id-deċiżjonijiet u r-rakkomandazzjonijiet għandhom jiġu ċċirkolati mal-Partijiet.

                     6.   Kull Parti tista' tiddeċiedi dwar il-pubblikazzjoni tad-deċiżjonijiet u r-rakkomandazzjonijiet tas-Sottokumitat Doganali fil-pubblikazzjoni uffiċjali rispettiva tagħha.

                  Artikolu 12
                  Rapporti
                  Is-Sottokumitat Doganali għandu jirrapporta lill-Kumitat ta' Assoċjazzjoni fil-konfigurazzjoni tal-Kummerċ f'kull laqgħa regolari annwali tal-Kumitat ta' Assoċjazzjoni fil-konfigurazzjoni tal-Kummerċ.

                  Artikolu 13
                  Lingwi

                     1.   Il-lingwi ta' ħidma tas-Sottokumitat Doganali huma l-Ingliż u l-Ġeorġjan.

                     2.   Sakemm ma jiġix deċiż mod ieħor, is-Sottokumitat Doganali għandu jibbaża d-deliberazzjonijiet tiegħu fuq dokumentazzjoni mfassla f'dawk il-lingwi.

                  Artikolu 14
                  Spejjeż

                     1.   Kull Parti għandha tieħu ħsieb l-ispejjeż li ġġarrab bħala riżultat tal-parteċipazzjoni fil-laqgħat tas-Sottokumitat Doganali, kemm fir-rigward tal-impjegati, l-ivvjaġġar u s-sussistenza kif ukoll fir-rigward tan-nefqa tal-posta u tat-telekomunikazzjonijiet.

                     2.   In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qed tospita l-laqgħa.

                     3.   L-ispejjeż marbutin ma' servizzi ta' interpretazzjoni fil-laqgħat, u t-traduzzjoni ta' dokumenti għal jew mill-Ingliż u l-Ġeorġjan kif imsemmi fl-Artikolu 13(1) għandhom jitħallsu mill-Parti li tkun qed tospita l-laqgħa.
                     L-interpretazzjoni u t-traduzzjoni għal jew minn lingwi oħra għandhom jitħallsu direttament mill-Parti li tagħmel it-talba.

                  Artikolu 15
                  Emenda tar-Regoli ta' Proċedura
                  Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat Doganali skont l-Artikolu 74(3)(e) tal-Ftehim.

            ABBOZZ
            DEĊIŻJONI Nru 1/2015 TAS-SOTTOKUMITAT DWAR L-INDIKAZZJONIJIET ĠEOGRAFIĊI BEJN L-UE U L-ĠEORĠJA
            ta' … 2015
            li biha jadotta r-Regoli ta' Proċedura tiegħu
            IS-SOTTOKUMITAT DWAR L-INDIKAZZJONIJIET ĠEOGRAFIĊI BEJN L-UE U L-ĠEORĠJA,
            Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u l-Ġeorġja, fuq in-naħa l-oħra (1), (“il-Ftehim”) u b'mod partikolari l-Artikolu 179 tiegħu,
            Billi:

                        (1)

                        Skont l-Artikolu 431 tal-Ftehim, partijiet tal-Ftehim ġew applikati provviżorjament mill-1 ta' Settembru 2014.

                        (2)

                        Skont l-Artikolu 179 tal-Ftehim, is-Sottokumitat dwar l-Indikazzjonijiet Ġeografiċi (“Sottokumitat IĠ”) għandu jimmonitorja l-iżvilupp tal-Ftehim fil-qasam tal-indikazzjonijiet ġeografiċi u jservi bħala forum għal kooperazzjoni u djalogu dwar l-indikazzjonijiet ġeografiċi.

                        (3)

                        Skont l-Artikolu 179(2) tal-Ftehim, is-Sottokumitat IĠ għandu jiddetermina r-regoli ta' proċedura tiegħu stess.

                  ADOTTA DIN ID-DEĊIŻJONI:

               Artikolu 1
               Ir-Regoli ta' Proċedura tas-Sottokumitat IĠ, kif stabbiliti fl-Anness, huma b'dan adottati.

               Artikolu 2
               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi …,

                     Għas-Sottokumitat IĠ

                     Il-President

               (1)  ĠU L 261, 30.8.2014, p. 4.

               ANNESS

                  Regoli ta' Proċedura tas-Sottokumitat dwar l-Indikazzjonijiet Ġeografiċi bejn l-UE u l-Ġeorġja

                  Artikolu 1
                  Dispożizzjonijiet Ġenerali

                     1.   Is-Sottokumitat dwar l-Indikazzjonijiet Ġeografiċi (“is-Sottokumitat IĠ”), stabbilit skont l-Artikolu 179 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra (“il-Ftehim”), għandu jassisti lill-Kumitat ta' Assoċjazzjoni li jkun iltaqa' fil-konfigurazzjoni tal-Kummerċ kif stipulat fl-Artikolu 408(4) tal-Ftehim (“Kumitat ta' Assoċjazzjoni fil-konfigurazzjoni tal-Kummerċ”), fit-twettiq tal-funzjonijiet tiegħu.

                     2.   Is-Sottokumitat IĠ għandu jwettaq il-funzjonijiet tiegħu stipulati fl-Artikolu 179 tal-Ftehim.

                     3.   Is-Sottokumitat IĠ għandu jkun kompost minn rappreżentanti tal-Kummissjoni Ewropea u tal-Ġeorġja, responsabbli għall-kwistjonijiet relatati mal-indikazzjonijiet ġeografiċi.

                     4.   Kull waħda mill-Partijiet għandha taħtar Kap tad-Delegazzjoni, li għandu jkun il-persuna ta' kuntatt għall-kwistjonijiet kollha marbutin mas-Sottokumitat.

                     5.   Il-Kapijiet tad-Delegazzjoni għandhom jaġixxu bħala President tas-Sottokumitat IĠ skont l-Artikolu 2.

                     6.   Kull Kap tad-Delegazzjoni jista' jiddelega l-funzjonijiet kollha tiegħu ta' Kap tad-Delegazzjoni jew xi wħud minnhom lil deputat innominat, u f'dan il-każ kwalunkwe referenza li ssir wara għall-Kap tad-Delegazzjoni tkun tapplika bl-istess mod għad-deputat innominat.

                     7.   Il-Partijiet f'dawn ir-Regoli ta' Proċedura għandhom jiġu definiti kif provdut fl-Artikolu 428 tal-Ftehim.

                  Artikolu 2
                  Presidenza
                  Il-Partijiet għandhom iżommu l-presidenza tas-Sottokumitat IĠ, fuq bażi ta' alternanza, għal perjodu ta' 12-il xahar. L-ewwel perjodu jibda fid-data tal-ewwel laqgħa tal-Kunsill ta' Assoċjazzjoni u jintemm fil-31 ta' Diċembru tal-istess sena.

                  Artikolu 3
                  Laqgħat

                     1.   Ħlief fejn ikun miftiehem mod ieħor mill-Partijiet, is-Sottokumitat IĠ għandu jiltaqa' fuq it-talba ta' kwalunkwe waħda mill-Partijiet, alternattivament fl-Unjoni u fil-Ġeorġja, u fi kwalunkwe każ mhux aktar tard minn 90 jum kalendarju wara t-talba.

                     2.   Kull laqgħa tas-Sottokumitat IĠ titlaqqa' mill-President taħgha fi żmien u f'post li jkun hemm qbil dwaru mill-Partijiet. L-avviż ta' sejħa għal-laqgħa għandu jinħareġ mill-President tas-Sottokumitat IĠ mhux aktar tard minn 28 jum kalendarju qabel il-bidu tal-laqgħa sakemm il-Partijiet ma jiftehmux mod ieħor.

                     3.   Kull fejn possibbli, il-laqgħa regolari tas-Sottokumitat IĠ għandha tissejjaħ fi żmien xieraq qabel il-laqgħa regolari tal-Kumitat ta' Assoċjazzjoni fil-konfigurazzjoni tal-Kummerċ.

                     4.   B'eċċezzjoni, il-laqgħat tas-Sottokumitat IĠ jistgħu jsiru permezz ta' kwalunkwe mezz teknoloġiku maqbul mill-Partijiet, inkluż b'vidjokonferenza.

                  Artikolu 4
                  Delegazzjonijiet
                  Qabel kull laqgħa, il-Partijiet għandhom jiġu infurmati, mis-Segretarjat tas-Sottokumitat IĠ, bil-kompożizzjoni maħsuba tad-delegazzjoni ta' kull Parti li tkun beħsiebha tattendi l-laqgħa.

                  Artikolu 5
                  Segretarjat

                     1.   Uffiċjal tal-Kummissjoni Ewropea u rappreżentant tal-Ġeorġja għandhom jaġixxu b'mod konġunt bħala Segretarji tas-Sottokumitat IĠ, kif maħtura mill-Kapijiet tad-Delegazzjonijiet, u għandhom iwettqu kompiti segretarjali b'mod konġunt, fi spirtu ta' fiduċja reċiproka u kooperazzjoni.

                     2.   Is-Segretarjat tal-Kumitat ta' Assoċjazzjoni fil-konfigurazzjoni tal-Kummerċ għandu jkun infurmat bi kwalunkwe deċiżjonijiet, rapporti u azzjonijiet oħra maqbula mis-Sottokumitat IĠ.

                  Artikolu 6
                  Korrispondenza

                     1.   Il-korrispondenza indirizzata lis-Sottokumitat IĠ tintbagħat lis-Segretarju ta' kull Parti, li min-naħa tiegħu jgħarraf lis-Segretarju l-ieħor.

                     2.   Is-Segretarjat tas-Sottokumitat IĠ għandu jiżgura li l-korrispondenza indirizzata lis-Sottokumitat IĠ ttiwassal lill-President tas-Sottokumitat IĠ u tiġi ċċirkolata, fejn xieraq bħala dokumenti msemmija fl-Artikolu 7.

                     3.   Il-korrispondenza mill-President Sottokumitat IĠgħandha tintbagħat lill-Partijiet mis-Segretarjat f'isem il-President. Din il-korrispondenza għandha tiġi ċċirkolata, fejn xieraq, kif stipulat fl-Artikolu 7.

                  Artikolu 7
                  Dokumenti

                     1.   Id-dokumenti għandhom jiġu ċċirkolati mis-Segretarji tas-Sottokumitat IĠ.

                     2.   Parti għandha tibgħat id-dokumenti tagħha lis-Segretarju tagħha. Is-Segretarju għandu jibgħat dawn id-dokumenti lis-Segretarju tal-Parti l-oħra.

                     3.   Is-Segretarju tal-Unjoni għandu jiċċirkola d-dokumenti mar-rappreżentanti rilevanti tal-Unjoni u għandu jikkopja sistematikament lis-Segretarju tal-Ġeorġja u lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.

                     4.   Is-Segretarju tal-Ġeorġja għandu jiċċirkola d-dokumenti mar-rappreżentanti rilevanti tal-Ġeorġja u għandu jikkopja sistematikament lis-Segretarju tal-Unjoni u lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.

                  Artikolu 8
                  Kunfidenzjalità
                  Sakemm ma jiġix deċiż mod ieħor mill-Partijiet, il-laqgħat tas-Sottokumitat IĠ ma għandhomx ikunu pubbliċi. Meta Parti tissottometti informazzjoni mmarkata bħala kunfidenzjali lis-Sottokumitat IĠ, il-Parti l-oħra għandha tittratta dik l-informazzjoni bħala tali.

                  Artikolu 9
                  Aġendi għal-laqgħat

                     1.   Għandha titfassal aġenda provviżorja għal kull laqgħa kif ukoll abbozz tal-konklużjonijiet operazzjonalii kif stipulat fl-Artikolu 10 mis-Segretarjat tas-Sottokumitat IĠ abbażi tal-proposti li jsiru mill-Partijiet. L-aġenda provviżorja għandha tinkludi punti li s-Segretarjat ikun irċieva talba dwarhom mingħand xi Parti biex jiddaħħlu fl-aġenda, sostnuta mid-dokumenti rilevanti, mhux aktar tard minn 21 jum kalendarju qabel id-data tal-laqgħa.

                     2.   L-aġenda provviżorja, flimkien mad-dokumenti rilevanti, għandhom jiġu ċċirkolati kif provdut fl-Artikolu 7 mhux aktar tard minn 15-il jum kalendarju qabel il-bidu tal-laqgħa.

                     3.   L-aġenda għandha tiġi adottata mill-President u l-Kap l-ieħor tad-Delegazzjoni fil-bidu ta' kull laqgħa. Kull punt minbarra dawk li jidhru fl-aġenda provviżorja jista' jitqiegħed fuq l-aġenda jekk il-Partijiet jaqblu li jsir hekk.

                     4.   Il-President tas-Sottokumitat IĠ jista', bil-qbil tal-Parti l-oħra, jistieden rappreżentanti ta' korpi oħra tal-Partijiet jew esperti indipendenti f'suġġett fuq bażi ad hoc biex jattendu l-laqgħat tiegħu bil-għan li jipprovdu informazzjoni fuq suġġetti speċifiċi. Il-Partijiet jiżguraw li dawn l-osservaturi jew l-esperti jirrispettaw kull rekwiżit ta' kunfidenzjalità.

                     5.   Il-President tas-Sottokumitat IĠ jista', f'konsultazzjoni mal-Partijiet, iqassar il-limiti ta' żmien speċifikati fil-paragrafi 1 u 2 biex jieħu kont ta' ċirkostanzi speċjali.

                  Artikolu 10
                  Minuti u konklużjonijiet operazzjonali

                     1.   Għandu jitħejja abbozz tal-minuti ta' kull laqgħa b'mod konġunt mis-Segretarji tas-Sottokumitat IĠ.

                     2.   Il-minuti għandhom, bħala regola ġenerali, jinkludu fir-rigward ta' kull punt fuq l-aġenda:

                                 (a)

                                 lista tal-parteċipanti fil-laqgħa, lista ta' uffiċjali li jakkumpanjawhom u lista ta'kwalunkwe osservaturi jew esperti li jkun attenda għal-laqgħa;

                                 (b)

                                 dokumentazzjoni ppreżentata lis-Sottokumitat IĠ;

                                 (c)

                                 dikjarazzjonijiet li s-Sottokumitat IĠ ikun talab li jiddaħħlu fil-minuti; u

                                 (d)

                                 konklużjonijiet operazzjonali tal-laqgħa, jekk ikunu meħtieġa, kif provdut fil-paragrafu 4.

                     3.   L-abbozz tal-minuti għandu jiġi ppreżentat lis-Sottokumitat IĠ għall-approvazzjoni. Dawn il-minuti għandhom jiġu approvati fi żmien 28 jum kalendarju wara kull laqgħa tas-Sottokumitat IĠ. Għandha tintbagħat kopja lil kull wieħed mid-destinatarji msemmija fl-Artikolu 7.

                     4.   L-abbozz tal-konklużjonijiet operazzjonalii ta' kull laqgħa għandu jitfassal mis-Segretarju tas-Sottokumitat IĠ tal-Parti li jkollha l-presidenza, u jiġi ċċirkolat mal-Partijiet flimkien mal-aġenda, mhux aktar tard minn 15-il jum kalendarju qabel il-bidu tal-laqgħa. Dak l-abbozz għandu jiġi aġġornat matul il-laqgħa sabiex fi tmiem il-laqgħa, sakemm ma jkunx miftiehem mod ieħor mill-Partijiet, is-Sottokumitat IĠ jadotta l-konklużjonijiet operazzjonali, li jirriflettu l-azzjonijiet ta' segwitu li kien hemm qbil dwarhom mill-Partijiet. Ladarba jkunu miftiehma, il-konklużjonijiet operazzjonalioperazzjonali għandhom jiġu mehmuża mal-minuti u l-implimentazzjoni tagħhom għandha tiġi eżaminata mill-ġdid matul laqgħa sussegwenti tas-Sottokumitat IĠ. Għal dak il-għan is-Sottokumitat IĠ għandu jadotta mudell, li jippermetti li kull azzjoni tiġi segwita skont skadenza speċifika.

                  Artikolu 11
                  Deċiżjonijiet

                     1.   Is-Sottokumitat IĠ għandu jkollu s-setgħa li jadotta deċiżjonijiet fil-każijiet previsti fl-Artikolu 179(3) tal-Ftehim. Dawk id-deċiżjonijiet għandhom jiġu adottati b'kunsens bejn il-Partijiet wara t-tlestija tal-proċeduri interni rispettivi għall-adozzjoni tagħhom. Huma għandhom ikunu vinkolanti għall-Partijiet, li għandhom jieħdu l-miżuri xierqa biex jimplimentawhom.

                     2.   Kull deċiżjoni għandha tiġi ffirmata mill-President tas-Sottokumitat IĠ u awtentikata mis-Segretarji tas-Sottokumitat IĠ. Mingħajr preġudizzju għall-paragrafu 4, il-President għandu jiffirma dawk id-dokumenti matul il-laqgħa li fiha tiġi adottata d-deċiżjoni rilevanti.

                     3.   Is-Sottokumitat IĠ jista' jieħu deċiżjonijiet jew jadotta rapporti bi proċedura bil-miktub, wara li jitlestew il-proċeduri interni rispettivi, jekk il-Partijiet jaqblu li jsir hekk. Il-proċedura bil-miktub tikkonsisti minn skambju ta' noti bejn is-Segretarji, li jaġixxu bi ftehim mal-Partijiet. Għal dak il-għan, it-test tal-proposta għandu jiġi ċċirkolat skont l-Artikolu 7, b'limitu ta' żmien ta' mhux anqas minn 21 jum kalendarju li matulu għandha tiġi mgħarrfa kull riżerva jew emenda. Il-President tas- jista', fuq konsultazzjoni mal-Partijiet, iqassar dak il-limitu ta' żmien speċifikat f'dan il-paragrafu biex jieħu kont ta' ċirkostanzi speċjali. Ladarba jkun hemm qbil fuq it-test, id-deċiżjoni jew ir-rapport għandhom jiġu ffirmati mill-President u awtentikati mis-Segretarji.

                     4.   L-atti tas-Sottokumitat IĠ għandhom jiġu intitolati “Deċiżjoni” jew “Rapport” rispettivament. Kull deċiżjoni għandha tidħol fis-seħħ fid-data tal-adozzjoni tagħha sakemm id-deċiżjoni ma tipprovdix mod ieħor.

                     5.   Id-deċiżjonijiet jiġu ċċirkolati lill-Partijiet.

                     6.   Kull Parti tista' tiddeċiedi dwar il-pubblikazzjoni tad-deċiżjonijiet tas-Sottokumitat IĠ fil-pubblikazzjoni uffiċjali rispettiva tagħha.

                  Artikolu 12
                  Rapporti
                  Is-Sottokumitat IĠ għandu jirrapporta lill-Kumitat ta' Assoċjazzjoni fil-konfigurazzjoni tal-Kummerċ dwar l-attivitajiet tiegħu f'kull laqgħa regolari ta' dawn tal-aħħar.

                  Artikolu 13
                  Lingwi

                     1.   Il-lingwi ta' ħidma tas-Sottokumitat IĠ għandhom ikunu l-Ingliż u l-Ġeorġjan.

                     2.   Sakemm ma jiġix deċiż mod ieħor, is-Sottokumitat IĠ għandu jibbaża d-deliberazzjonijiet tiegħu fuq dokumentazzjoni mfassla f'dawk il-lingwi.

                  Artikolu 14
                  Spejjeż

                     1.   Kull Parti għandha tieħu ħsieb l-ispejjeż li ġġarrab bħala riżultat tal-parteċipazzjoni fil-laqgħat tas-Sottokumitat IĠ, kemm fir-rigward tal-impjegati, vjaġġar u sussistenza u fir-rigward tan-nefqa tal-posta u tat-telekomunikazzjonijiet.

                     2.   In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qed tospita l-laqgħa.

                     3.   L-ispejjeż marbutin ma' servizzi ta' interpretazzjoni fil-laqgħat, u t-traduzzjoni ta' dokumenti għal jew mill-Ingliż u l-Ġeorġjan kif imsemmi fl-Artikolu 13(1) għandhomjitħallsu mill-Parti li tkun qed tospita l-laqgħa.
                     L-interpretazzjoni u t-traduzzjoni għal jew minn lingwi oħra għandhom jitħallsu direttament mill-Parti li tagħmel it-talba.

                  Artikolu 15
                  Emenda tar-Regoli ta' Proċedura
                  Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat IĠ skont l-Artikolu 179(2) tal-Ftehim.


title: Id-Deċiżjoni tal-Kunsill 2003/874/PESK tat-8 ta' Diċembru 2003 li timplementa l-Azzjoni Konġunta 2003/472/PESK bil-għan li tikkontribwixxi għall-programm ta' koperazzjoni ta' l-Unjoni Ewropea dwar in-nuqqas ta' proliferazzjoni u d-diżarmament fil-Federazzjoni Russa

text:
Avviż Legali Importanti

|

32003D0874

Official Journal L 326 , 13/12/2003 P. 0049 - 0054

		Id-Deċiżjoni tal-Kunsill 2003/874/PESKtat-8 ta' Diċembru 2003li timplementa l-Azzjoni Konġunta 2003/472/PESK bil-għan li tikkontribwixxi għall-programm ta' koperazzjoni ta' l-Unjoni Ewropea dwar in-nuqqas ta' proliferazzjoni u d-diżarmament fil-Federazzjoni RussaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Unjoni Ewropea, u partikolarment l-Artikolu 23(2) tiegħu,Wara li kkunsidra l-Azzjoni Konġunta 2003/472/PESK dwar il-kontinwazzjoni tal-programm ta' koperazzjoni ta' l-Unjoni Ewropea dwar in-nuqqas ta' proliferazzjoni u d-diżarmament fil-Federazzjoni Russa [1],Billi:(1) Din id-Deċiżjoni hija ntiża li timplementa l-Azzjoni Konġunta 2003/472/PESK, billi tagħmel kontribuzzjoni finanzjarja għall-proġetti fi ħdan il-programm ta' koperazzjoni ta' l-Unjoni Ewropea għan-nuqqas ta' proliferazzjoni u d-diżarmament fil-Federazzjoni Russa, u partikolarment l-Artikolu 2 tagħha.(2) L-Unjoni tixtieq li tkompli bl-appoġġ tagħha lejn il-Federazzjoni Russa bis-segwiment tagħha għat-tneħħija b'mod sigur u ambjentalment sod jew tar-rikonverżjoni ta' l-infrastruttura, l-apparat u l-kapaċitajiet xjentifiċi marbuta ma l-armi tal-qerda tal-massa.(3) Il-Kummissjoni qablet li għandha tkun afdata bid-dover tas-superviżjoni ta' l-implementazzjoni xierqa ta' dawn il-proġetti,IDDEĊIEDA KIF ĠEJ:Artikolu 1Dawn il-proġetti li ġejjin għandhom ikunu nklużi fil-programm ta' koperazzjoni ta' l-Unjoni Ewropea dwar in-nuqqas ta' proliferazzjoni u d-diżarmament tal-Fererazzjoni Russa:- appoġġ għall-programm ta' dawk li qabel kienu armamenti tal-plutonju li jkunu meqruda fir-Russja;- provvediment għall-apparat meħtieġ sabiex jassigura l-operat tal-faċilità tal-qerda ta' l-armi kimiċi fi Kambarka, fir-Repubblika ta' Udmurtia.Deskrizzjoni sħiħa ta' l-attivitajiet ta' hawn fuq hija mogħtija fl-Annessi I u II, rispettivament.Artikolu 21. L-ammont ta' referenza finanzjarja għall-iskopijiet referuti fl-Artikolu 1 għandu jkun ta' EUR 5550000.2. L-amministrazzjoni tal-ispiża iffinanzjata bl-ammont speċifikat fil-paragrafu 1 għandha tkun suġġetta għall-proċeduri u r-regoli tal-Komunità Ewropea applikabbli għall-budget ġenerali ta' l-Unjoni Ewropea, bl-eċċezzjoni li xi pre-finanzjament m'għandux jibqa li jkun il-propjetà tal-Komunità Ewropea. Il-Kummissjoni tista tiddelega l-implementazzjoni tal-proġetti elenkati fl-Artikolu 1 lejn l-entitajiet identifikati fl-Annessi I u II.3. L-Istati Membri, li l-entitajiet tagħhom huma identifikati fl-Annessi I u II, għandhom jieħdu l-passi meħtieġa sabiex jassiguraw l-operat effettiv tal-proġetti fil-livell tal-Istat Membru.4. L-Istati Membri, b'koperazzjoni mal-Kummissjoni, għandhom jassiguraw medda viżibli adekwata tal-kontribuzzjoni tal-UE lejn il-proġetti u wkoll is-segwiment xieraq f'dak li jirrigwardja l-proġetti.Artikolu 3Il-Kummissjoni għandha tħejji rapport dwar l-implementazzjoni ta' din id-Deċiżjoni b'konformità ma l-Artikolu 3(1) ta' l-Azzjoni Konġunta 2003/472/PESK.Artikolu 41. Din id-Deċiżjoni għandha tieħu effett fid-data ta' l-adozzjoni tagħha.Din għandha tiskadi fid-data ta' meta tiskadi l-Azzjoni Konġunta 2003/472/PESK.2. Din id-Deċiżjoni għandha tkun reveduta fi żmien sitt xhur mid-data ta' l-adozzjoni tagħha.Artikolu 5Din id-Deċiżjoni għandha tkun ippubblikata fil-Ġurnal Uffiċjali ta' l-Unjoni Ewropea.Magħmula fi Brussel, fit-8 ta' Diċembru 2003.Għall-KunsillIl-PresidentF. Frattini[1] ĠU L 157, tas-26.6.2003, p. 69.--------------------------------------------------L-ANNESS IAPPOĠĠ GĦALL-PROGRAMM TA' DAWK LI QABEL KIENU L-ARMAMENTI TAL-PLUTONJU SABIEX JKUNU MEQRUDA FIR-RUSSJA1. DeskrizzjoniPermezz tal-Ftehim Intergovernamentali ta' Settembru 2000 bejn l-Istati Uniti ta' l-Amerika u l-Federazzjoni Russa, kull naħa għandha tiddisponi minn 34 tunnellata ta' plutonju tal-grad ta' l-armamenti. Iż-żewġ naħat kienu iddikjaraw l-intenzjoni tagħhom li jikkonvertu dan il-plutonju f'karburanti b'ossidu mħallat (MOX) u li jutilizzawh f'reatturi eżistenti.Huwa ipproponut li, la darba l-adozzjoni fil-1999 ta' l-Azzjoni Konġunta li tistabbilixxi l-programm ta' koperazzjoni ta' l-Unjoni Ewropea dwar in-non-proliferazzjoni u d-diżarmment fil-Feredazzjoni Russa, il-UE tibqa toffri appoġġ għal żewġ tipi ta' attivitajiet li huma mqiegħda fil-"passaġġ kritiku" ta' dan il-programm fir-Russja:- ir-regolamenti tas-sigurtà: dokumenti regolatorji żviluppati mill-awtorità Russa tas-sigurtà nukleari (Gosatomnadzor, imqassra GAN) sabiex ikopru l-użu ta' dawk li qabel kienu l-armamenti tal-plutonju fir-reatturi Russi,- id-demostrazzjoni MOX: l-istudju u l-esperimenti għad-demostrazzjoni tal-karburant MOX u l-liċenzar li huma parti minn programm li huwa wkoll imsejjaħ il-programm 3-LTA (għall-assemblar bit-tħejjija tat-test).1.1. Regolamenti tas-sigurtàFil-Federazzjoni Russa, huwa r-rwol ta' l-Awtorità Russa tas-Sigurtà Nukleari, li hija independenti, il-Gosatomnadzor (GAN), li tistabbilixxi il-ħtiġiet tagħha u li tivverifika li dawn ikunu milħuqa, qabel ma l-liċenza tkun tista tinħareġ sabiex tippermetti il-bidu ta' l-operazzjonijiet.Permezz ta' l-Azzjoni Konġunta EUR 500000 (Azzjoni Konġunta 1999/878/PESK) u EUR 1300000 (id-Deċiżjoni tal-Kunsill 2001/493/PESK) kienu diġa ġew allokati bħala appoġġ ta' l-iżvilupp minn GAN ta' l-ewwel dokumenti ta' priorità meħtieġa għall-attivitajiet tat-tneħħija tal-plutonju. Il-proġett kien ġie implementat permezz tal-Ftehim Franza-Ġermanja-Russja tal-1998, minn CEA (Commissariat à l'énergie atomique), li għadda kontratti mal-GAN u mal-konsulenti tagħhom (IBRAE) sabiex iħejju abbozz għal tali dokumenti regolatorji, u wkoll minn esperti UE tas-sigurtà li jkollhom esperjenza f'dan il-qasam (miġbura flimkien taħt l-Awditjar-tar-Riskju) għar-reviżjoni ta' dawn id-dokumenti.Kien hemm ftehim bażiku bejn il-Kummissjoni Ewropea u l-Amministrazzjoni Nazzjonali tas-Sigurtà Nukleari (NNSA) tal-Istati Uniti, id-Dipartiment ta' l-Enerġija (DoE) li jaqsmu bejniethom l-appoġġ finanzjarju ta' l-attivitajiet tal-GAN f'tali impenji.Sa nofs il-2003, 12 il-dokument regolatorji, minn total ta' 16, kienu ġew imħejjija u sitta minnhom kienu ġew reveduti. It-tieni, verżjoni mtejjba ta' tlett dokumenti, kienet lesta għal reviżjoni finali qabel il-pubblikazzjoni uffiċjali.Il-proġett preżenti jkopri l-iffinanzjar ta' tlett dokumenti oħrajn miktuba mill-GAN u l-konsulenti tagħha, u tar-reviżjoni tax-xogħol Russu mill-esperti tas-sigurtà tal-UE. Dan il-proġett għandu jkun implementat fuq il-bażi tal-Ftehim ġdid Franza-Russja. Dan għandu wkoll iseħħ b'koperazzjoni mill-qrib mal-NNSA Ammerikana.It-tlett dokumenti ippjanati li jkunu żviluppati mill-GAN u l-konsulenti tekniċi tagħha għandhom ukoll ikopru l-użu ta' dawk li qabel kienu l-armamenti tal-plutonju fir-reatturi nukleari fir-Russja kif ġej:- dokument regolatorju wieħed ieħor dwar is-sigurtà kontra n-nirien fil-faċilitajiet taċ-ċiklu tal-karburanti nukleari,- reviżjoni tad-dokumentazzjoni tad-disinn dwar il-kostruzzjoni ta' faċilità għall-manifattura tal-karburanti f'sit fi NIIAR għal tlett assemblar li jwasslu għat-testijiet li għandhom ikunu mgħobbija f'reattur VVER-1000; ċertifikazzjoni ta' l-apparat relatat,- reviżjoni tad-dokumentazzjoni tad-disinn VNIINM dwar il-proċess tal-modernizzazzjoni għat-testijiet fil-proċess tal-manifattura tal-karburant MOX bl-użu ta' materjali Russi, u ċ-ċertifikazzjoni ta' l-apparat relatat.Ir-reviżjonijiet mill-esperti tal-GAN għandhom jippreparaw il-liċenzar ta' dawn l-attivitajiet, li huma parti mill-programm ta' demostrazzjoni MOX. B'żieda mar-reviżjoni tat-tlett dokumenti GAN ikkwotati, l-esperti tas-sigurtà UE għandhom jirrevedu wkoll, b'mod parallel mal-kontra-partijiet US tagħhom, ir-regolament dwar is-sigurtà ġenerali għall-faċilitajiet taċ-ċiklu tal-karburant nukleari, dokument li bħal issa qiegħed ikun revedut fi GAN.1.2. Demostrazzjoni MOXPermezz ta' l-Azzjoni Konġunta, EUR 1300000 u EUR 1500000 kienu diġa ġew allokati bħala appoġġ għall-bidu ta' dan l-iżvilupp mill-Azzjoni Konġunta 1999/878/PESK u bid-Deċiżjoni tal-Kunsill 2001/493/PESK, rispettivament. Il-bażi huwa prinċipalment mogħti bil-programm globali għad-demostrazzjoni tal-MOX kif eleborat fil-2000 mill-Istitut Bochvarm approvat minn Minatom u aċċettat minn GAN. Dan il-programm huwa iffurmat minn sekwenza ta' diversi stadji li jwasslu finalment għat-tagħbija ta' tlett assemblar tal-karburant MOX (assemblar tat-twassil għal test, LTA) ġewwa reattur VVER-1000 fi Balakovo. Dan huwa wkoll referut bħala il-programm 3-LTA.Dan il-proġett kien ġie implementat permezz tal-Ftehim Franza-Ġermanja-Russja tal-1998, mill-CEA (Commissariat à l'energie atomique), li għaddiet kuntratti diretti ma l-istituti Russi innominati minn Minatom. Sa nofs il-2003, 12 il-kuntratt, minn total ta' 15, li jkopru l-istess numru ta' stadji tal-progremm, kienu ġew eżegwiti f'ħames istituti differenti ta' Minatom. Il-proġett preżenti jkopri l-iffinanzjar ta' erba' stadji oħrajn tal-programm tad-demostrazzjoni MOX (il-programm 3-LTA).L-implementazzjoni stabbli, sigura u teknoloġikament soda dwar it-tneħħija ta' dawk li qabel kienu l-armamenti tal-plutonju fir-Russja hija suġġett ta' priorità. Dan il-proġett huwa meħtieġ f'din il-perspettiva, hekk kif jinsab fil-"passaġġ-kritiku". Dan il-proġett għandu jkun implementat fuq il-bażi tal-Ftehim ġdid Franza-Russja. L-għażla tal-istadji magħżula isseħħ b'mod komuni mas-sieħba Franċiżi u Russi, u għandha wkoll tkun ikkomunikata lejn il-US DoE, l-Amministrazzjoni Nazzjonali tas-Sigurtà Nukleari (NNSA).L-istadji ulterjuri identifikati fil-programm 3-LTA ikopru:- il-modernizzazzjoni ta' linja tal-ipproċessar għall-manifattura ta' l-ampoli MOX (virgi qosra),- l-iżvilupp ta' programm ta' post-radjazzjoni fir-reatturi tat-testijiet,- il-kodiċi dwar l-imġieba tal-karburant għall-aġġornament ta' l-ampoli u d-disinn tal-virga tal-karburant MOX,- il-moderizzazzjoni u l-adattazzjoni ta' l-apparat ta' l-impjant VVER sabiex jippermetti t-tagħbija MOX.Huwa utili li jkun innutat li fi 2000 Mintom innominat bħala integratur TVEL għall-attivitajiet kollha tal-karburant MOX fil-programm, sabiex ikun hemm kordinazzjoni tad-doveri tad-diversi istituti li jiddependu minn Minatom (bħal ma huwa VNIINM Bochvar). Minn naħa l-oħra, RosEnergoAtom huwa responsabbli għall-operazzjoni tal-impjanti ta' l-enerġija tiegħu, bħala ma huma il-VVER-1000 fi Balakovo. L-ewwel tlett stadji msemmija hawn fuq jinvolvu TVEL u l-istituti Minatom, waqt li ta' l-aħħar jinvolvi lill-RosEnergoAtom/Balakovo.2. ObbjettiviL-obbjettiv globali: li tkun żviluppata l-kapaċità għad-disponiment mingħajr periklu ta' dawk li qabel kienu l-armamenti tal-plutonju ġewwa l-Federazzjoni Russa.Skopijiet tal-proġettGħall-1.1: fuq il-bażi tad-dokumenti regolatorji miktuba mill-GAN, sabiex ifornu liċenza dwar uħud mill-istadji taċ-ċiklu tal-karburant ġdid kif meħtieġ, li jimplikaw l-użu tal-karburant MOX.Għall-1.2: sabiex jitwettqu studji u esperimenti li jippermettu l-użu tal-karburant MOX, inklużi it-tlett assemblar ewlenija tal-ittestjar f'reattura VVER-1000 fi Balakovo.Riżultati tal-proġettGħall-1.1: studji mill-esperti prodotti mill-GAN u li jkunu saru kummenti dwarhom mill-esperti UE dwar is-sigurtà; ċertifikati dwar passi ta' qabel l-illiċenzar ta' uħud mill-istadji fiċ-ċiklu tal-karburant.Għall-1.2: l-eżiti tad-diversi stadji deskritti hawn fuq (rapporti, apparat installat).3. Tul ta' żmienIt-tul ta' żmien mistenni għall-implementazzjoni huwa ta' sentejn.Evalwazzjoni tax-xogħol hija proponuta li sseħħ sitt xhur wara l-iffirmar ta' l-ewwel kuntratti.4. BenefiċjarjiGħall-1.1: il-GAN hija l-entità Russa li tibbenefika mill-eżitu tal-proġett.Għall-1.2: il-Minatom hija l-entità Russa li tibbenefika mill-eżitu tal-proġett.Kemm il-GAN u il-Minatom għandhom jinnominaw minn fost l-organizzazzjonijiet tagħhom, uffiċjali ta' grad għoli, sabiex iservu bħala persuni ta' kuntatt għall-proġett, li jkollhom kapaċità suffiċċjenti u r-responsabiltà sabiex jassiguraw koperazzjoni effiċjenti ma l-entità ta' Stat Membru li tkun inkarigata bl-implementazzjoni tal-proġetti.5. L-entità ta' Stat Membru li għandha tkun fdata bl-implementazzjoni tal-proġettiGħall-1.1 u il-1.2, l-istess:- Stat Membru: Franza, rapreżentata mill-Ministeru Franċiż ta' l-Affarijiet Barranin,- L-Aġenżija ta' l-implementazzjoni: Commissariat de l'énergie atomique (CEA).6. Partijiet terzi parteċipantiGħall-iskop ta' l-implementazzjoni tad-doveri tal-proġetti, CEA tista tistabbilixxi:- għall-1.1: kuntatti diretti mal-GAN/konsulenti (li għad iridu jkun innominati) persunall għax-xogħol li għandu jsir fir-Russja u ma l-esperti UE b'esperjenza dwar is-sigurtà ta' l-Awditjar-tar-Riskju għal reviżjoni tax-xogħol,- għall-1.2: kuntratti diretti ma l-istituti Russi innominati minn Minatom sabiex iwettqu x-xogħol fir-Russja.Il-CEA, mgħejjuna mill-esperti, għandha twettaq is-superviżjoni u l-eżekuzzjoni tad-doveri Russi u għandha tkun responsabbli sabiex tassigura għaqda sħiħa ma l-attivitajiet iffinanzjati minn korpi oħrajn, partikolarment permezz tal-programmi bilaterali US-FR.Il-kuntatti għandom ikunu stabbiliti mar-rapreżentanti tal-US DoE (NNSA) sabiex jassiguraw li dan il-proġett ikunu komplinatrju għall-attivitajiet tal-US.7. L-estimi tal-mezzi meħtieġa7.1. Regolamenti tas-SigurtàMadwar 70 % ta' l-ammont huwa sabiex ikopri l-ispejjeż Russi, li primarjament huma l-pagi tal-ħaddiema, flimkien ma uħud mill-ispejjeż tal-ivvjaġġar u ta' l-apparat. Il-kumplament ta' madwar 30 % huma previsti għall-esperti tas-sigurtà nukleari sabiex iwettqu reviżjoni tax-xogħol tal-GAN.Ir-rati għandhom ikunu ibbażati fuq l-estimi mogħtija d'dan id-dokument tal-GAN, kif ġej:"Lista tan-normi u r-regoli federali u regolamenti oħrajn fil-qasam ta' l-enerġija nukleari li huma wżati għall-iżvilupp fi ħdan il-qafas tal-proġett dwar id-disponiment tal-plutonju tal-grad ta' l-armamenti".ta' April 2001.7.2. Demostrazzjoni MOXL-ammont kollu huwa sabiex ikopri l-ispejjeż Russi li primarjament huma l-pagi tal-ħaddiema.Ir-rati għandhom ikunu ibbażati fuq l-estimi mogħtija d'dan id-dokument li ġej:"Programm għal-liċenzar u l-manifattura tal-karburant MOX ta' tlett assemblar pilota tal-karburant għar-reattur VVER-1000,"ta' Ottubru 2000, approvat minn Minatom u aċċettat minn GAN.L-ammont totali taż-żewġ proġetti jinkludi għall-kontinġenzi u għall-ispejjeż tal-ivvjaġġar u tat-traduzzjoni ta' l-aġenzija ta' l-implementazzjoni, direttament relatata ma l-implementazzjoni tal-proġetti.8. Ammont ta' referenza finanzjarja sabiex ikopri l-ispiża tal-proġetti:Għall-1.1: | EUR 500000 |Għall-1.2: | EUR 950000 |B'żieda, l-ispejjeż globali tal-proġett jinkludi ammont ta' EUR 50000 sabiex ikopri l-ispejjeż tal-ivvjaġġar u l-allokazzjonijiet lejn l-entità identifikata tal-Istat Membru, li hija direttament relatata ma l-amministrazzjoni tal-proġett, u għal kontinġenzi.Total: EUR 1500000.--------------------------------------------------L-ANNESS IIPROVVEDIMENT GĦALL-APPARAT MEĦTIEĠ SABIEX JASSIGURA L-OPERAT TAL-QERDA TAL-FA¬ILITÀ TA' L-ARMAMENTI KIMI¬I FI KAMBARKA, FIR-REPUBBLIKA TA' UDMURTIA1. Deskrizzjoni1.1. SfondL-appoġġ internazzjonali huwa ta' importanza vitali għall-Federazzjoni Russa sabiex twettaq l-obbligi tagħha permezz tal-Konvenzjoni dwar l-Armamenti Kimiċi, sabiex jiffaċilita u jikkomplementa l-isforzi Russi ħalli jkun implementat il-programm komprensiv tal-qerda ta' l-armamenti kimiċi (AK).It-tieni faċilità tad-destruzzjoni għandha tkun mibnija fis-sit tal-ħażna fi Kambarka, fejn xi 6000 tunnellata metrika mill-aġent blistering lewisite huma maħżuna f'tankijiet kbar ta' l-azzar. Din il-ħażna tirrapreżenta 16 % ta' l-ammont totali tal-AK fil-Federazzjoni Russa.Proġetti ta' stadji aktar kmieni kienu ġew implementati fi Kambarka mill-Isveżja (analiżi tar-riskju, taħriġ u apparat għaċ-¬entru tal-komunikazzjoni pubblika, l-istrument analitiku għall-isptar lokali) u mill-Finlandja (sistema ta' l-allarm speċjalment iddisinjata għas-sejbien tan-nixxija aċċidentali tal-kimiċi AK kif maħżuna).1.2. IL-kamp ta' applikazzjoni ta' l-attivitajiet li għandhom jitwettqu permess tal-proġettIl-proġett preżenti jipprovdi finanzi għall-provvediment ta' l-elementi kruċjali ta' l-appoġġ ta' l-inġinerija għall-qerda tal-faċilita tal-AK ġewwa Kambarka. L-appart ipprovdut għandu jikkonsisti minn stazzjoni tat-tkessiħ, stazzjoni tan-nitroġenu-ossiġenu, kompressur u stazzjonijiet tad-diesel, kif ukoll xi komponenti ta' makkinarju ieħor meħtieġ għall-iffunzjonat tal-faċilità.L-esperjenza mill-faċilità iżgħar tal-destruzzjoni ġewwa Gorny, mibnija bl-appoġġ tar-Repubblika Federali tal-Ġermanja u ta' l-Azzjoni Konġunta UE, għandha tkun użata fil-faċilità ġewwa Kambarka. Id-dokumentazzjoni teknika meħtieġa għall-akkwist tal-proċess kienet ġiet żviluppata u saret disponibbli mill-Istitut Statali Federali Russu tad-Disinn "SoyuzpromNIIproekt".2. GħanijietL-għanijiet globali: sabiex jgħin lill-Federazzjoni Russa ħalli twettaq l-obbligi tagħha permezz tal-Konvenzjoni AK.Skop tal-proġett: sabiex jgħin lill-Federazzjoni Russa ħalli teqred l-armamenti kimiċi fil-faċilità tad-destruzzjoni ġewwa Kambarka, fir-Repubblika ta' Udmurtia.Riżultati tal-proġett: sabiex ikunu ipprovduti komponenti ta' makkinarju li huma meħtieġa għall-iffunzjonar tal-faċilità tad-destruzzjoni tal-AK ġewwa Kambarka.3. Tul ta' żmienIt-tul ta' żmien globali kif ippjanat għall-proġett huwa ta' 24 xahar. Dan jinkludi il-fażi tal-preparazzjoni ta' l-akkwist ta' madwar erba' xhur, li tikkonsisti fil-preparazzjoni ta' termini ta' referenza dettaljati u l-ispeċifikazzjonijiet tekniċi, il-fażi ta' l-akkwist u l-fażi tal-kuntratti ta' xi sitt xhur oħrajn, u finalment fażi tal-produzzjoni u l-forniment ta' 14 il-xahar ieħor. Il-proġett huwa ippjanat li jibda għat-tmiem tal-2003.4. Il-BenefiċjarjuL-entità benefiċjarja ewlenija mill-eżitu tal-proġett hija l-Aġenzija Russa tal-Munizjon, li hija l-korp inkarigat mill-programm mira federali "Destruzzjoni tal-ħażniet ta' l-armamenti kimiċi ġewwa l-Federazzjoni Russa".5. L-entità ta' Stat Membru li għandha tkun afdata bl-implementazzjoni tal-proġett- Stat Membru: Repubblika Federali tal-Ġermanja,- L-Aġenżija ta' l-implementazzjoni: Ministeru Federali ta' l-Affarijiet Barranin (Auswärtiges Amt), mgħejjun mill-Bundesamt für Wehrtechnik und Beschaffung.6. Partijiet terzi parteċipantiDan il-proġett għandu jkun iffinazjat 100 % mill-Azzjoni Konġunta UE. Il-Ġermanja għandha timplementa l-proġett b'mod parallel mal-proġetti tagħha ġewwa Kambarka.7. L-estimi tal-mezzi meħtieġaIl-kontribuzzjoni UE għandha tkopri l-akkwist u l-forniment ta' l-apparat meħtieġ għall-operat tal-istazzjoni tat-tkesieħ, stazzjoni nitroġenu-ossiġenu, stazzjon tal-kompressur u stazzjon tad-diesel kif ukoll l-apparat l-ieħor meħtieġ għall-funzjonat tal-faċilità tad-destruzzjoni ta' l-armamenti kimiċi ġewwa Kambarka. L-ispejjeż ikkalkolati ta' dawn l-apparat huwa kif ġej:—Stazzjoni tal-kompressur ta' l-arja | EUR 575000 |—Stazzjoni tat-tkessieħ ta' l-arja u ta' l-ilma | EUR 1290000 |—Stazzjon tal-forniment tan-nitroġenu | EUR 940000 |—Stazzjoni ta' l-enerġija bid-diesel (sistema ta' l-emerġenza) | EUR 95000 |—Apparat ieħor, inkluż is-salvataġġ f'każ ta' emerġenza u għal ġlieda kontra n-nar | EUR 1100000. |B'żieda, l-ispejjeż globali tal-proġett jinkludu ammont ta' EUR 50000 sabiex ikopri l-ispejjeż tal-ivvjaġġar u l-allokazzjonijiet lejn l-entità identifikata tal-Istat Membru, li hija direttament relatata ma l-amministrazzjoni tal-proġett, u għal kontinġenzi.8. Ammont ta' referenza finanzjarja sabiex ikopri l-ispiża tal-proġettIn-nefa totali tal-proġett hija ta' EUR 4050000.--------------------------------------------------


title: Id-deċiżjoni tal-kunsill tat-3 ta' Ġunju 2002 li taħtar il-membri u l-alternanti tagħhom tal-Bord Amministrattiv ta' l-Aġenzija Ewropea tas-Sigurtà u s-Saħħa fuq ix-Xogħol (2002/C 161/02)

text:
Avviż Legali Importanti

|

32002D0705(01)

Official Journal C 161 , 05/07/2002 P. 0005 - 0007

		Id-Deċiżjoni tal-Kunsilltat-3 ta' Ġunju 2002li taħtar il-membri u l-alternanti tagħhom tal-Bord Amministrattiv ta' l-Aġenzija Ewropea tas-Sigurtà u s-Saħħa fuq ix-Xogħol(2002/C 161/02)IL-KUNSILL TA' L-UNJONI EWROPEA,Wara li kkunsidra r-Regolament tal-Kunsill (KE) Nru 2062/94 tat-18 ta' Lulju 1994 li jistabbilixxi Aġenzija Ewropea tas-Sigurtà u s-Saħħa fuq ix-Xogħol [1], u b'mod partikolari Artikolu 8 tiegħu,Wara li kkunsidra l-lista tan-nomini għall-ħatra ssottomessa lill-Kunsill mill-gvernijiet ta' l-Istati Membri,Wara li kkunsidra l-lista tan-nomini għall-ħatra ssottomessa lill-Kunsill mill-Presidenza tal-Kumitat Konsultattiv tas-Sigurtà, l-Iġjene u l-Protezzjoni tas-Saħħa fuq ix-Xogħol rigward il-proposta mill-gruppi tal-membri li jirrappreżentaw lill-organizazzjonijiet tal-ħaddiema u lil min iħaddem ġewwa dan il-Kumitat,Billi:(1) Bid-Deċiżjoni tiegħu tat-22 ta' Marzu 1999 [2] il-Kunsill ħatar il-membri u l-alternanti tal-Bord Amministrattiv ta' l-Aġenzija Ewropea tas-Sigurtà u s-Saħħa fuq ix-Xogħol għall-perjodu taż-żmien mit-22 ta' Marzu 1999 sal-21 Marzu 2002.(2) Il-membri u l-alternanti tal-Bord Amministrattiv imsemmi għandhom jiġu maħtura għall-perjodu taż-żmien ta' tliet snin,IDDEĊIEDA KIF ĠEJ:Artikolu 1Dawn li ġejjin għandhom jiġu maħtura membri u alternanti tal-Bord Amministrattiv ta' l-Aġenzija Ewropea tas-Siġurtà u s-Saħħa fuq ix-Xogħol għall-perjodu taż-żmien mit-3 ta' Ġunju 2002 sat-2 ta' Ġunju 2005:I. IR-RAPPREŻENTANTI TAL-GVERNIl-Pajjiż | Il-Membri | l-Alternanti |Il-Belġju | Marc HESELMANS | Jean-Marie DE CONINCK |Id-Danimarka | Jens JENSEN | Morten BERGULF |Il-Ġermanja | Andreas HORST | Karl-Heinz GRÜTTE |Il-Greċja | Antonios CHRISTODOULOU | Stamatia PISSIMISSI |Spanja | Leodegario FERNÁNDEZ SÁNCHEZ | Manuel VELÁZQUEZ |Franza | Marzu BOISNEL | Josette GUIGEN |L-Irlanda | Tom BEEGAN | Sylvia WOOD |L-Italja | Paolo ONELLI | Giovanna ROCCA |Il-Lussemburgu | Paul WEBER | Nadine WELTER |L-Olanda | H. C. V. SCHRAMA | N. E. J. KUYPER |L-Awstrija | Gertrud BREINDL | Eva-Elisabeth SZYMANSKI |Il-Portugall | Henrique José LOPES FERNANDES | Eduardo Rafael LEANDRO |Il-Finlandja | Mikko HURMALAINEN | Erkki YRJÄNHEIKKI |L-Isvezja | Bertil REMAEUS | Bo BARREFELT |Ir-Renju Unit | Mel DRAPER | Tony LORD |II. IR-RAPPREŻENTANTI TA' L-ORGANIZZAZZJONIJIET TAL-ĦADDIEMAIl-Pajjiż | Il-Membri | L-Alternanti |Il-Belġju | François PHILIPS | Hermann FONCK |Id-Danimarka | Lone JACOBSEN | Jan Kahr FREDERIKSEN |Il-Ġermanja | Marina SCHRÖDER | Maximilian ANGERMAIER |Il-Greċja | Ioannis ADAMAKIS | Spiros DRIVAS |Spanja | Tomás LÓPEZ ARIAS | Ángel Carlos CARCOBA ALONSO |Franza | Jean-Claude BODARD | Dominique OLIVIER |L-Irlanda | Fergus WHELAN | Sylvester CRONIN |L-Italja | Luisa BENEDETTINI | Gabriella GALLI |Il-Lussemburgu | Marcel GOEREND | Antoine GIARDIN |L-Olanda | Marcel WILDERS | A. WOLTMEIJER |L-Awstrija | Renate CZESKLEBA | Alexander HEIDER |Il-Portugall | Luis Filipe DO NASCIMENTO LOPES | Armando FARIAS |Il-Finlandja | Raili PERIMÄKI-DIETRICH | Irma PAHLMAN |L-Isvezja | Sven BERGSTRÖM | Börje SJÖHOLM |Ir-Renju Unit | Owen TUDOR | Tom MELLISH |III. IR-RAPPREŻENTANTI TA' L-ORGANIZZAZZJONIJIET TA' MIN IĦADDEMIl-Pajjiż | Il-Membri | L-Alternanti |Il-Belġju | André PELEGRIN | Kris DE MEESTER |Id-Danimarka | Anders Just PEDERSEN | Thomas Philbert NIELSEN |Il-Ġermanja | Reiner LEHR | Thomas HOLTMANN |Il-Greċja | Pavlos KYRIAKONGONAS | Evangelos ZIMALIS |Spanja | Pere TEIXIDÓ CAMPÀS | … |Franza | Patrick LEVY | Véronique CAZALS |L-Irlanda | Tony BRISCOE | Kevin ENRIGHT |L-Italja | Franza GIUSTI | Marzu FREGOSO |Il-Lussemburgu | François ENGELS | Fernand METZLER |L-Olanda | J. J. H. KONING | C. S. FRENKEL |L-Awstrija | Christa SCHWENG | Heinrich BRAUNER |Il-Portugall | J. H. L. DA COSTA TAVARES | José Luis SALGADO BARROSO |Il-Finlandja | Tapio KUIKKO | Antti MÄHÖNEN |L-Isvezja | Eric JANNERFELDT | Ulla-Britta FRÄJDIN-HELLQVIST |Ir-Renju Unit | Janet ASHERSON | Mark PLATT |Artikolu 2F'data iktar tard il-Kunsill ser jaħtar il-membru li għadu mhux nominat għal Spanja.Artikolu 3Din id-Deċiżjoni għandha tiġi ppubblikata, għall-informazzjoni, fil-Ġurnal Uffiċjali tal-Komunitajiet Ewropej.Magħmula fil-Lussemburgu it-3 ta' Ġunju 2002.Għall-KunsillIl-PresidentJ. C. Aparicio Pérez[1] ĠU L 216, tal-20.8.1994, p. 1. Regolament kif emendat mir-Regulation (KC) Nru 1643/95 tad-29 ta' Ġunju 1995 (ĠU L 156, tas-7.7.1995, p. 1).[2] ĠU C 97, tad-9.04.1999, p. 1.--------------------------------------------------


title: Deċiżjoni tal-Kunsill (UE) 2015/1817 tas-6 ta' Ottubru 2015 dwar il-pożizzjoni li għandha tiġi adottata, f'isem l-Unjoni Ewropea fis-sitta u sittin sessjoni tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati

text:
               9.10.2015

               MT

               Il-Ġurnal Uffiċjali tal-Unjoni Ewropea

               L 264/13

         DEĊIŻJONI TAL-KUNSILL (UE) 2015/1817
   tas-6 ta' Ottubru 2015
   dwar il-pożizzjoni li għandha tiġi adottata, f'isem l-Unjoni Ewropea fis-sitta u sittin sessjoni tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 78(2), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Unjoni hija attur ewlieni fil-mandat tal-oqsma tal-Kummissarju Għoli tan-Nazzjonijiet Uniti għar-Refuġjati (“UNHCR”), kemm permezz tal-attivitajiet tagħha fil-protezzjoni internazzjonali, inkluża l-politika tal-Unjoni dwar ir-risistemazzjoni u t-twaqqif ta' sistema Ewropea komuni tal-ażil, u bħala donatur ewlieni fl-għajnuna umanitarja u l-assistenza għall-iżvilupp. Madankollu, l-arranġamenti attwalment fis-seħħ li jikkonċernaw il-parteċipazzjoni tal-Unjoni fil-Kumitat Eżekuttiv tal-Programm tal-Kummissarju Għoli (“Kumitat Eżekuttiv tal-UNHCR”) ma jikkorrispondux mar-rwol sinifikanti tal-Unjoni f'dawk l-oqsma.

               (2)

               L-Istati Membri kollha ħlief il-Litwanja u Malta huma membri tal-Kumitat Eżekuttiv tal-UNHCR.

               (3)

               Fil-25 u s-26 ta' Settembru 2014, il-Kunsill qabel dwar pożizzjoni (1) dwar l-arranġamenti għal drittijiet parteċipatorji addizzjonali għall-Unjoni fi ħdan il-korpi formali u informali tal-UNHCR, fejn stieden lill-Kummissjoni, f'koordinazzjoni mill-qrib mar-Rappreżentant Għoli, biex jindirizza lill-UNHCR u l-Istati Membri bħala membri jew osservaturi tal-Kumitat Eżekuttiv tal-UNHCR biex jappoġġaw din l-inizjattiva.

               (4)

               Konsegwentement, permezz ta' ittra tas-7 ta' Settembru 2015 lill-President tal-Kumitat Eżekuttiv tal-UNHCR, il-Kap tad-Delegazzjoni tal-Unjoni Ewropea għan-Nazzjonijiet Uniti f'Ġinevra talab li jiġu eżaminati l-modi u l-mezzi ta' aġġornament tal-arranġamenti rilevanti li jikkonċernaw il-parteċipazzjoni tal-Unjoni fil-korpi ta' tmexxija tal-UNHCR, bil-ħsieb tal-parteċipazzjoni potenzjali tal-Unjoni f'konsultazzjonijiet preparatorji informali tal-UNHCR.

               (5)

               Permezz tal-ittra tal-11 ta' Settembru 2015 lill-membri tal-Kumitat Eżekuttiv tal-UNHCR, il-President tal-Kumitat Eżekuttiv tal-UNHCR, fuq talba tal-Bureau tal-Kumitat Eżekuttiv tal-UNHCR, ipproponew li jiġu emendati r-Regoli ta' Proċedura tal-Kumitat Eżekuttiv tal-Programm tal-Kummissarju Għoli (“Regoli ta' Proċeduri tal-UNHCR”) sabiex jakkomodaw it-talba tal-Unjoni.

               (6)

               Ir-Regola 46 tar-Regoli ta' Proċedura tal-UNHCR tiddikjara li kwalunkwe waħda minn dawk ir-regoli tista' tiġi emendata mill-Kumitat Eżekuttiv tal-UNHCR.

               (7)

               Huwa mistenni li l-Kumitat Eżekuttiv tal-UNHCR se jintalab jadotta l-emendi proposti matul is-sitta u sittin sessjoni tiegħu bejn il-5 u d-9 ta' Ottubru 2015.

               (8)

               Huwa għalhekk xieraq li tiġi stabbilita l-pożizzjoni tal-Unjoni fir-rigward ta' dawk l-emendi għar-Regoli ta' Proċedura tal-UNHCR.

               (9)

               F'konformità mal-Artikoli 1 u 2 tal-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 ta' dak il-Protokoll, dawk l-Istati Membri mhumiex qegħdin jieħdu sehem fl-adozzjoni ta' din id-Deċiżjoni u mhumiex marbutin biha jew soġġetti għall-applikazzjoni tagħha.

               (10)

               F'konformità mal-Artikoli 1 u 2 tal-Protokoll Nru 22, dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tiġi adottata f'isem l-Unjoni fir-rigward tal-emendi għar-Regoli ta' Proċedura tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati, li ser tiġi espressa, u li taġixxi b'mod konġunt fl-interess tal-Unjoni Ewropea, mill-Istati Membri, hija stabbilita fl-Anness għal din id-Deċiżjoni.
   2.   Emendi minuri għall-emenda fl-anness jistgħu jiġu maqbula mingħajr deċiżjoni ulterjuri tal-Kunsill.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, is-6 ta' Ottubru 2015.

            Għall-Kunsill

            Il-President

         P. GRAMEGNA

      (1)  Id-dokument ST 13046/1/14 REV 1, huwa disponibbli fuq: http://www.consilium.europa.eu/register/en/content/int/?lang=EN&typ=ADV

      ANNESS
      L-Istati Membri għandhom jappoġġaw l-adozzjoni tal-emenda li ġejja għar-Regoli ta' Proċedura tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati:

         “Ir-Regola 33 tar-Regoli ta' Proċedura tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati (A/AC.96/187/Rev.7) hija b'dan emendata biex taqra kif ġej:

            ‘Il-laqgħat tal-Kumitat għandhom iseħħu fil-pubbliku sakemm il-Kumitat ma jiddeċidix mod ieħor. Il-President, b'konsultazzjoni mal-Kumitat, jista' jistieden lil aġenziji speċjalizzati, lil fondi u programmi tan-NU u lil organizzazzjonijiet intergovernattivi biex jipparteċipaw f'laqgħat privati fuq il-bażi tal-kompetenza u tal-kontribuzzjonijiet tagħhom għall-ħidma tal-Kumitat.’”.


title: 2008/43/KE: Deċiżjoni tal-Kunsill ta’ l- 20 ta’ Diċembru 2007 li taħtar membru Litwan u membru supplenti Litwan tal-Kumitat tar-Reġjuni

text:
               15.1.2008

               MT

               Il-Ġurnal Uffiċjali ta’ l-Unjoni Ewropea

               L 11/6

         DEĊIŻJONI TAL-KUNSILL
   ta’ l-20 ta’ Diċembru 2007
   li taħtar membru Litwan u membru supplenti Litwan tal-Kumitat tar-Reġjuni
   (2008/43/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta tal-Gvern Litwan,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Konsegwentement għat-tmiem tal-mandat tas-Sur Gediminas PAVIRŽIS, sar vakanti siġġu ta’ membru fil-Kumitat tar-Reġjuni. Konsegwentement għar-riżenja tas-Sur Edmundas ČESNA, sar vakanti siġġu ta’ membru supplenti,

         IDDEĊIEDA KIF ĠEJ:
   Artikolu 1
   Huma b’dan maħtura fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membru:
               Is-Sur Gediminas PAVIRŽIS, member of the council of Vilnius district municipality (bidla fil-mandat).
               u

               (b)

               bħala membru supplenti:
               Is-Sur Andrius KUPČINSKAS, Mayor of Kaunas city municipality.

         Artikolu 2
   Din id-Deċiżjoni għandha jkollha effett fid-data ta’ l-adozzjoni tagħha.

      Magħmula fi Brussell, 20 ta’ Diċembru 2007.

            Għall-Kunsill

            Il-President

         F. NUNES CORREIA

      (1)  ĠU L 56, 25.2.2006, p. 75.


title: 2007/728/KE: Deċiżjoni tal-Kunsill tat- 8 ta’ Novembru 2007 li taħtar membru supplenti Spanjol fil-Kumitat tar-Reġjuni

text:
               13.11.2007

               MT

               Il-Ġurnal Uffiċjali ta’ l-Unjoni Ewropea

               L 294/25

         DEĊIŻJONI TAL-KUNSILL
   tat-8 ta’ Novembru 2007
   li taħtar membru supplenti Spanjol fil-Kumitat tar-Reġjuni
   (2007/728/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Wara tmiem il-mandat tas-Sur Francisco José IRIBARREN FENTANES, sar vakanti post ta’ membru supplenti fil-Kumitat tar-Reġjuni,

         IDDEĊIEDA KIF ĠEJ:
   Artikolu 1
   Is-Sur Alberto CATALÁN HIGUERAS, Consejero de Relaciones Institucionales y Portavoz del Gobierno de la Comunidad Foral de Navarra, huwa maħtur membru supplenti fil-Kumitat tar-Reġjuni, għall-bqija tal-mandat, jiġifieri sal-25 ta’ Jannar 2010.
   Artikolu 2
   Din id-Deċiżjoni għandu jkollha effett mill-jum ta’ l-adozzjoni tagħha.

      Magħmul fi Brussell, 8 ta’ Novembru 2007.

            Għall-Kunsill

            Il-President

         R. PEREIRA

      (1)  ĠU L 56, 25.2.2006, p. 75.